Tak Ada Anak Tak Bermaksud Tak Bahagia, Kena Ingat Dapat Suami Yang Baik Juga Titik Fokus Bahagia!

Kita selalu anggap apabila lelaki dan wanita bersama di bawah satu ikatan pernikahan, maka secara automatiknya akan memiliki anak. Kerana itu, soalan pertama yang ditanya bila belum dapat anak adalah ‘merancang ker’.

Mungkin di awal perkahwinan di anggap fasa berbulan madu, memasuki bulan awal bulan keenam  dan seterusnya mula soal anak timbul.

Sedih, kecewa dan pelbagai lagi rasa bergayut dalam diri membuatkan hubungan antara suami isteri berantakan. Lebih memburukkan keadaan bila mana orang disekeliling menjadi duri dalam daging, bertanyakan soal anak menambahkan lagi tekanan.

Kisah kami bermula apabila kami bernikah pada pertengahan Januari, cakap-cakap orang mula kedengaran apabila isteri saya belum mengandung sekitar Julai tahun itu.

Bagi kami, kami baru 6 bulan bernikah, logiklah belum mengandung. Tetapi bagi mereka, kami sudah 6 bulan bernikah, kenapa masih belum mengandung?

Aduh, bab ini sensitif. Sangat sensitif.

Serba-sedikit saya boleh relate, dengan pasangan suami isteri yang belum atau tidak dikurniakan zuriat. Walaupun bukan 100% tetapi sekurang-kurangnya ada, ada pengalaman dan pernah rasa perasaan perlu menghadapi pertanyaan orang.

Tak dapat saya nafikan, disebabkan soalan-soalan sebegini, terbit rasa risau dalam hati, jiwa dan benak fikiran saya. Ada masalahkah? Tak suburkah? Salah carakah? Perlu berubatkah? Macam-macam.

Antara saya, seorang lelaki bergelar suami, dan isteri, seorang wanita yang sepatutnya menjadi ibu, sudah pastilah isteri lebih tertekan perasaannya berkaitan hal ini. Jangan tanya kenapa dan bagaimana, sudah sifat jiwa wanita itu lebih terusik dan sensitif pada topik hamil, anak, menyusu dan seumpamanya. Suami memang jenis lebih rileks, tenang, rasional, sebab tak terbawa emosi sangat. Ye ke?

Kalau tak dapat anak, tak bahagialah hidup, tak lengkaplah hidup, bla bla bla…

Berlaku juga episod memujuk dan menenangkan isteri. Si isteri jadi serabut, si suami pun jadi pening. Kesian 😅

Saya nak cakap apa sebenarnya ni?

Hmmm…

Saya nak cakap, isteri-isteri yang berharap untuk hamil, bersabarlah.

Mudah kan suruh orang sabar? 😅

Betul saya nak cakap, isteri-isteri yang berharap untuk mengandung, kena sabar dan tambahkan kesabaran.

Buka mata, buka hati, lapangkan jiwa, tarik nafas panjang-panjang, dan berhenti risau sekejap supaya kita boleh berfikir.

Cuba fikir, ada orang perempuan bergelar isteri, mudah mengandung. Anak bukan seorang atau dua orang, tetapi sampai 3, 4, 5 orang, bahkan lebih lagi.

Tetapi suami tak sayang.

Wanita itu dipukul, ditipu, dicurangi, diceraikan, diperburukkan, macam-macam.

Dapat mengandung dan melahirkan, tetapi suami tak sayang. Azab rasanya, tak larat nak menanggung.

Kita, wanita bergelar isteri yang belum ada rezeki nak mengandung ini, suami selalu ada dengan kita, siang malam jaga kita, baik dengan kita, sayang kita, kan semua ini kebahagiaan?

Lebih hebat lagi, walaupun bertahun-tahun nikah tetapi belum ada anak, tetapi suami kita tak curang pun, tak berzina dengan perempuan lain, tak bernikah dengan perempuan lain tanpa izin kita, bla bla bla. Elok je semua. Suami setia.

Habis tu, kenapa risau sangat pasal tak ada anak maka tak bahagia? Kenapa tak lengkap hidup ini tanpa anak?

Tak saya nafikan, anak adalah salah satu sumber kebahagiaan. Tetapi anak bukan satu-satunya kebahagiaan.

Mempunyai suami yang baik adalah nikmat dan sumber kebahagiaan.

Mempunyai suami yang setia adalah pelengkap kehidupan.

Tak perlu stress, tak perlu serabut.

Nak usaha supaya dapat anak, lakukan dengan tenang.

Jangan buat kerana kerisauan melampau, serabut dengan cakap-cakap orang, nak buktikan kita tak mandul, bla bla bla. Ingatlah selalu, perihal anak ini bukan perihal kita, tetapi Tuhan. Anak adalah anugerah Allah ikut Allah nak beri atau tidak, bukan ikut suka hati kita nak buat anak macam kita buat kuih.

Jangan selalu kita letakkan memiliki anak sebagai titik fokus kebahagiaan, tetapi selalulah ingat memiliki suami yang baik juga adalah titik fokus kebahagiaan.

Jaga keperluan suami, hormati suami, permudahkan urusan suami, sangka baik dengan suami, bahagiakan suami, semua ini juga adalah titik fokus yang melengkapkan kehidupan kita.

Tak memiliki anak tak bermaksud tak bahagia.

Jangan kita lupa, Allah beri kita kebahagiaan dengan pelbagai cara. Jangan kerana kita mahukan kebahagiaan memiliki anak, kita hancurkan kebahagiaan memiliki suami yang baik.

Jaga dan uruskan apa yang kita ada dengan baik adalah jauh lebih penting berbanding merisaukan perkara yang kita tidak punya.

Allah Maha Baik, kan? Subhanallah walhamdulillah.

Saya tulis ni, nak pujuk hati. Biar selalu bersangka baik pada Allah, jangan pernah fikir buruk kenapa Allah tak beri rezeki zuriat kepada kita. Ingat selalu, anak bukan segala-galanya.


“Nanah Tak Akan Sembuh Dengan ‘Suplemen Antibiotik’.” Nasihat Doktor Ini Kena Dengar Kalau Tidak Lagi Teruk

Ada antara kita mengambil cara yang mudah untuk mendapatkan rawatan apabila menghadapi masalah kesihatan.

Keputusan yang diambil tanpa mendapatakan nasihat doktor membahayakan dirinya hingga ia menjadi lebih teruk.

Inilah yang terjadi kepada seorang pesakit apabila, tidak mendapatkan nasihat doktor sebaliknya hanya mendapatkan maklumat menerusi carian di internet.

NANAH TAK AKAN SEMBUH DENGAN “SUPLEMEN ANTIBIOTIK”

Isteri saya kongsi cerita dengan saya kelmarin berkenaan seorang pesakit yang dia terima semasa bertugas di klinik.

Pesakit berusia hampir 30 tahun datang kerana ada nanah pada tepi ketiak selama 2 hari, beliau pergi ke salah sebuah farmasi di kawasan rumahnya untuk mendapatkan ubat-ubatan sesuai.

Dia telah disarankan oleh staf bertugas di dalam farmasi tersebut untuk menggunakan ubat pil ini (seperti dalam gambar). Katanya ini adalah antibiotik.
Jadi pesakit ini pun gembira dan beli antibiotik seperti yang dia inginkan.

Dia tak mahu berjumpa doktor sebab dia nak beli ubat sahaja selepas dapat ilmu dari kawan, saudara ataupun Google berkenaan ubat apa diperlukan bagi penyakitnya.

Selang beberapa hari, dia rasakan saiz nanah semakin membesar dan mula berdenyut sakit. Dia ambil keputusan menyerah untuk berjumpa dengan doktor juga.

Isteri saya periksa keadaan nanah agak besar. Sudah ada demam. Dia mulakan rawatan ubat dengan antibiotik yang sesuai. Dia bertanya kepada pesakit “Boleh tahu apa antibiotik yang diberikan farmasi tu?”

Pesakit keluarkan dari poket dan tunjukkan kepada doktor. (Gambar seperti dibawah)
Isteri saya hairan. Tak pernah lagi kita jumpa pil antibiotik seperti ini. Nama ubat pun dah tahu bukan antibiotik.

Kemudian isteri saya tanya “Farmasi tu bagitau tak makan berapa kali sehari? Sampai berapa hari? Dia tanya tak u pregnant ke? Breastfeeding ke? Ada penyakit apa-apa?”

“Takde pula. Saya beli macam tu je. Saya makan sekali dua je doktor.” Jawab pesakit.
Isteri saya search nama ubat tersebut bagi mengenal pasti apa kandungan sebenar. Rupanya itu hanyalah suplemen herba yang mempunyai tindak balas seperti anti microbial.

Ia hanya merangsang sistem imun dan bukan membunuh kuman tersebut secara specifik dan tepat. Oleh sebab itu ia tidak akan sama sekali berkesan pada penyakit nanah si pesakit tersebut.

Maka berlakulah babak memberikan pembelajaran kepada pesakit tersebut oleh isteri saya.

Mesej saya di sini;
1. Jika ada nanah pada mana-mana tempat angota badan kita, sila pergi berjumpa doktor dengan kadar segera. Periksa dengan doktor untuk tentukan antibiotik apa yang sesuai, atau boleh dahulu dengan ubat sapuan tanpa ubat makan.

2. Jika anda adalah pesakit kencing manis, sila terus berjumpa doktor beli ubat yang sesuai. Jangan tangguhkan atau cuba ubat suplemen lain.

3. Farmasi atau pegawai farmasi TIDAK BOLEH menyarankan atau memberikan ubat-ubat ANTIBIOTIK tanpa preskripsi daripada seorang pegawai perubatan! Jadi jangan dapatkan antibiotik di farmasi jika anda tidak berjumpa dengan doktor dahulu.
Jika ada pegawai farmasi yang berbuat demikian, sila laporkan.

4. Berhati-hati dengan suplemen yang disarankan oleh mana-mana pihak. Ianya akan membazirkan duit dan melambatkan rawatan.
.


“Berakhir PJJ Di dunia, Mungkin Allah Ingin Satukan Kita Di Sana” – Suami Aizura Zulkifli

Baru-baru ini kita dikejutkan dengan pemergian seorang arkitek dan juga seorang ibu hamil sarat anak ke 5. Meskipun tidak mengenali secara dekat dengan individu bernama Aizura Zulkifli, namun pemergiannya meninggalkan kesan yang mendalam kepada orang ramai, dan semestinya bagi mereka yang terdekat dengannya.

Melihat perkongsian suaminya, Ahmad Zukhairi Sulaiman, meskipun isterinya telah selamat disemadikan di Alor Gajah, tetapi dia akui tiada perkataan pun yang dapat menggambarkan betapa pilu perasaannya ketika ini.

Meskipun hanya seorang, tetapi pemergian Aizura Zulkifli nyata memberi kesan kepada ramai pihak yang mempunyai hubungan rapat dengan Allahyarhamah khususnya ahli keluarga.

Bismillah.
No words can describe how my heart feels at this moment. No words.
Sayang,
Saya kehilangan seorang isteri,
Anak2 kehilangan seorang ibu,
Adik2 kehilangan seorang kakak,
Mak ayah kehilangan seorang anak,
Mama abah kehilangan seorang menantu,
Saudara kehilangan seorang talian darah,
Rakan2 kehilangan seorang sahabat.
Hilangnya seorang, kesannya ramai.
If you knew how much you are loved by others,
You know you’ve lived such a blessed life.

Walau hubungan kita terhenti di sini, hubungan lain kembali bersatu.
“pemergian yang menyatukan”. Indah.

Saya akan jadikan fb ni ruang untuk mereka yang menyayangi ingin melihat jalan hidup anak2 kita. Agar anak2 terus disayangi. Ramai yang sayang mereka. Jangan risau.

Tambahnya, meskipun belum puas menangis kerana pemergian ini, tetapi emosi anak-anak lebih penting untuk dijaga. Malah, suaminya juga berjanji untuk menjaga anak-anak sepenuh daya.

Maaf jika saya belum puas menangis kerana terpaksa sorok tangisan dari anak-anak. Emosi mereka lebih penting dari emosi saya. Dengan izin Allah, saya mampu. Doakan saya.
Saya janji akan jaga anak2 kita sedaya upaya sepenuh daya, selagi saya bernyawa, diberi kesempatan. Saya janji. Dengan izin Allah.

Terima kasih pada insan2 yang banyak membantu keluarga kami dalam mengharungi ujian ini. Hanya Allah dapat membalas amalan kalian.

Terdahulu mereka bahkan menjalani kehidupan PJJ selama sedekad apabila Aizura berkerja di Kuantan, sementara pasangannya pula di Johor.

Dengan ini berakhir siri PJJ keluarga kita di dunia, mungkin Allah ingin satukan keluarga kita di ‘sana’ nanti. Dengan izin Allah. Ameen.
Saya tahu sayang tidak lagi tahu apa yang berlaku di sini, tapi ini hanya sekadar coretan untuk semangat peribadi saya.
Berat. Sumpah berat.
“Aku mendengar Rasulullah ﷺ, “Wanita mana saja yang meninggal sementara suaminya redha kepadanya, maka ia akan masuk syurga.” (HR. Ibnu Majah: 1844)
“Sayang, saya redha.”


“Sedap Nama, Lembut Je Dengar.”  Syida Melvin Dedah Nama & Wajah Anak Perempuan Kedua

Usai sebulan melahirkan cahaya mata kedua, Syida Melvin akhirnya mendedahkan wajah penuh bayi perempuannya buat tatapan umum.

Adik kepada Syatilla Melvin menerusi laman Instagramnya,  memaklumkan dia dan suami sepakat menamakan anak mereka Sara Sajedda.

Syida atau nama sebenarnya Nur Syifa Assyidda Amirol Melvin, nama tersebut sebenarnya merupakan hasil gabungan daripada nama-nama yang dipilih olehnya dan juga suami.

“MASHAALLAH, Assalamualaikum my second child, my princess, SARA SAJEDDA, one who is a devout worshiper of Allah.

“Cda suka nama Sara. Lembut je dengar, and nama Sajedda diambil sempena nama Aunty side daddy dia, Sajida,” tulisnya.

Jelas Syifa lagi, dia berharap agar anak keduanya itu dapat membesar menjadi anak yang solehah serta menjadi penyejuk hati buat ibu dan ayah.

“Harini Cda baru first time reveal @sarasajedda ibu ni. Muka Sara dah banyak ikut muka Pia, rasa mcm tengah berpantang kat Pia sebab muka depa sama.

“Sara ibu baru 27 hari. Semoga Sara membesar menjadi anak yang solehah, taat kepada Allah dan dengar cakap orang tua okay,” ujarnya lagi.

Sekadar informasi, Syida telah selamat melahirkan cahaya mata keduanya itu pada tanggal 2 Disember lalu.


Susah Betul Nak Suburkan Pokok Daun Kesum, Tapi Cara Tanam Dan Perawatan Ini Boleh Atasi Masalah Ini. Ikuti Penjelasan Terperinci Lelaki Ini.

Daun Kesum (Polygonum odoratum) adalah tanaman yang yang merupakan sebagai salah satu bumbu wajib masakan laksa. Aroma harum dan cita rasa pedas daun kesum sangat khas dan dapat mengurangi aroma amis pada olahan ikan, ayam atau daging. Selain itu, ia juga digunakan untuk bahan ulaman nasi kerabu, asam pedas dan pelbagai masakan lain.

Oleh kerana sering digunakan untuk masakan, ia menjadi salah satu tanaman popular yang ditanam di halaman rumah. Namun, masalah yang sering terjadi, tanaman ini cepat layu dan tidak subur. Ia membuatkan ramai yang kecewa untuk meneruskan niat untuk tanam tanaman ini.

Terdapat pelbagai petua untuk memastikan tanaman ini subur . Begitu juga dengan perkongsian lelaki ini yang menjelaskan dengan huraian yang terperinci. Nak ketahui lebih lanjut ikuti perkongsian ini.

Pada asasnya, daripada apa yang saya sendiri tanam. Perkara asas untuk pokok kesum adalah tahap kelembapan medium tanaman kita. Dengan kata mudah, perlu sentiasa ada lembab ( air ).

1. Proses saya tanam.

Saya akan kerat batang pokok kesum pada bahagian bawah sikit daripada buku setiap part2 dia. Saya ada tunjukkan pada gambar ke-2 & ke-3. Buku yang saya maksudkan adalah. Kalau dalam gambar di tapak tangan tu. Ada tak daun kecik2 yang tumbuh.

2 Kenapa kat bahagian tu?

Pokok kesum ni, dia sama macam sireh & kaduk. Pada setiap buku akan keluarkan akar yang keras. Dalam gambar ni. Akar keras dia. Berwrna merah gelap. Klau sekali tengok tajam. Nak kerat nanti, PASTIKAN bawah sikit daripada bahagian buku tu.

3. Perlu buang tak daun2 besar kat batang selepas kita ptong?

Jangan la buang. Ambil la daun2 tu. Boleh terus guna untuk masak. Kalau banyak, offer kt jiran2. Klau lagi ok. Boleh jual. . Tapi saya klau bnyak. Saya simpan mcm simpan daun sup, kucai dll. Bekukan. Pada saya, daun2 tu memang saya akan cabut mcm dalam gambar. Tinggalkn daun2 kecik tu ja. Sebab daripada daun2 tu nnti kita dapat pastikan batang kesum yang kita rendam sihat.

4. Cara rendaman untuk proses pengakaran.

PASTIKAN klau nak rendam. Kuantiti air. Cukup sekadar untuk bahagian buku yang pertama tadi. Saya guna air hujan. Sebb air paip jarang ada. Saya ada tunjukkan dlm gmbr. Sebab saya ada buat 2 bekas seblum ni. Satu air paras buku & separuh bekas.
Hasil :
Pras buku : Batang pokok kesum OK dgn akar.
Separuh : Batang yang terendam membusuk.

5. Berapa hari akan ambil masa?

Saya buat catatan sendiri. Suka2 nak imbau balik zaman skolh buat eksperimen. Dalam tempoh 2 – 3 hari dah mula keluar akar.
TETAPI akan ada masalah. Apabila akar dah keluar kita masih biarkan. Kesan dia :
Keratan batang kesum tu akan membusuk dan mati. Akar die akar bertukar warna coklat.

6. Pindah ke medium tanaman.

Saya duduk di kwasan pulau. Kebanyakan di sini akan ambil ” SPO ” (saya belum jumpa istilah Bahasa ). Ada dalam gambar. Saya campur 50% SPO + 50 Tanah biasa. Pindahkan macam biasa. Selesai pindahkan, siram terus dengn air untuk pastikan klembapan.
SPO ni : Nelayan akan ambil daripada pesisir pantai. Pada mula2 ambil. Dia mcm habuk2 kayu yang kasar. Dan memang akan bercampur dgn kayu + batu kecik. Sebelum gunakan. Perlu dibiarkan dalam hujan. Sebab dari laut masin. Nnti jnis2 tnaman yang tak boleh kena air laut akan mati.

7.Rawatan & serangan

Setakat ni. Alhamdulillah. Sya siram stiap pagi & petang. Dan bonus apabila hujan turun. Dan setakat ni jugak. Masalah yang ada hanya daripada semut. Diorg akn bina rumah pada btang pokok. Tapi pokok & daun ok ja.

8.Kawasan sesuai letakkan pokok?

Saya ada kebun kecik tepi rumah. Berbumbung jaring yang hitam selalu orang guna untuk panas tak direct kepada tanaman. Dan saya pernah letakkan di depan rumah. Tapi siram macam biasa. Cuma pkok layu & lama2 mati. Mungkin panas trlampau & medium tnaman cepat kering.
Gambar 2 pokok kesum dalam polybag tu bersaiz 8X10. Itu saya jual untuk yang nak beli anak pokok. Dalam polybag tu dah masuk 43 hari.
InshaaALLAH. Cara2 ni saya kongsikan brdasarkn apa yg saya buat. Klau ada ilmu2 baru. Saya lagi suka. Ada sebarang cadangan lain. Sila2. Terima kasih.

Semoga berjaya menanam pokok daun kesum.


“Saya & Suami Reda, Tak Berdendam Dengan Pemandu Bas.” Anak Maut Dilanggar Bas Sekolah, Ibu Sebak Kongsi Cerita

Ibu bapa kepada kanak-kanak perempuan berusia setahun empat bulan, yang maut dilanggar bas sekolah di Salak Tinggi, berharap agar polis tidak mengenakan tindakan undang-undang terhadap pemandu terbabit.

“Saya dan suami reda dengan pemergian anak kami, malah tidak berdendam dengan pemandu bas tersebut,” kata Zainab Mohideen Abdul Kadar, 37, ibu kepada kanak-kanak itu.

Mangsa, Zahida Mohammmad Kassim adalah anak bongsu daripada tujuh adik-beradik.

Menurut Zainab, dia sudah lama mendapatkan khidmat pemandu itu untuk menghantar anak-anaknya ke sekolah.

Katanya, ketika hari kejadian dia dan suami sedang bekerja manakala anak-anak mereka dijaga oleh ibu mentuanya.

Dia dalam pada Itu mengakui  belum berjumpa pemandu berkenaan. Namun lelaki berusia 50 tahun itu ada menelefon dan memohon maaf.

“Saya pun tak boleh nak salahkan abang bas itu sebab dia pun dah trauma sangat, lagi pun dia susah dan bas dia kena sita,” katanya.

Pembantu kantin itu dalam nada hiba berkata walaupun kehilangan anaknya itu meninggalkan kesan mendalam, dia rela hati memaafkan pemandu bas berkenaan.

Sementara itu, kakak kepada mangsa, Nurul Aishah, 13, berkata ketika kejadian, dia baru turun dari bas itu selepas memberikan duit belanja sekolah kepada adiknya yang berusia lapan tahun.

Katanya selepas turun dari bas dia ternampak Zahida di bawah kenderaan itu yang sedang bergerak.

“Saya cepat-cepat ambil dia sebelum tayar belakang bas melanggarnya lagi. Saya menjerit dan selepas itu terus bawa Zahida masuk ke dalam rumah.

“Kemudian ada jiran yang datang dan bawa saya serta nenek bersama Zahida menaiki kereta ke klinik kesihatan berdekatan,” katanya.

Nurul Aishah berkata selepas menyedari Zahida dilanggar, pemandu bas itu segera turun dan meminta maaf kepada neneknya, namun neneknya menyuruh pemandu itu menghantar budak-budak ke sekolah dahulu.

Pak cik datang semula selepas selesai hantar budak-budak. Pak cik cakap dia minta maaf, dia tak nampak (Zahida) dan tidak sengaja melanggarnya,” katanya.

Menurut Nurul Aishah adiknya itu seorang kanak-kanak yang ceria dan suka mengekori kakak-kakaknya, serta sangat manja dengan ayah dan nenek.

Sementara itu, Ketua Polis Daerah Sepang ACP Wan Kamarul Azran Wan Yusof berkata pemandu bas itu sudah dibebaskan dengan jaminan polis malam tadi selepas selesai memberi keterangan.

“Kita akan siapkan siasatan dan bawa kertas siasatan ke pendakwa raya untuk tindakan selanjutnya,” katanya.

Sumber: BERNAMA


Cantiknya Pokok! Tapi Awas, Ini 7 Jenis Bunga Keladi Bahaya Pada Budak & Haiwan

Ramai yang menjadikan pokok bunga keladi sebagai hiasan di rumah. Namun, tahukah anda, ia boleh menjadi racun kepada anak dan peliharaan di rumah?

Bermula daripada musim PKP (Perintah Kawalan Pergerakan) lepas, semakin ramai yang berjinak-jinak dengan dunia tanaman pokok hiasan.

Tidak dinafikan, tumbuhan hiasan yang ditanam di sekitar kawasan rumah adalah terapi terbaik untuk mental dan emosi.

Umumnya, terdapat pelbagai jenis pokok hiasan dan bunga yang menjadi pilihan ramai, antaranya monstera adansonii dan tidak ketinggalan juga pokok keladi seperti philodendron green marxii.

Bahkan sehingga ada pokok keladi yang dijual pada harga ‘kayangan’ disebabkan keunikan bentuk dan warnanya, seperti pokok yang diberi nama keladi Mickey Mouse.

Pun begitu, bagi peminat pokok keladi, anda harus menyedari walaupun ia cantik dipandang, namun sebenarnya ia beracun dan amat berbahaya terutamanya kepada kanak-kanak serta haiwan peliharaan.

Public Health Malaysia (PHM) juga pernah membuat perkongsian menerusi Facebook mengenai racun yang terdapat pada keladi atau caladium yang dikenali sebagai kalsium oksalat.

Racun kalsium oksalat ini berada pada keseluruhan bahagian tumbuhan keladi ini dan paling kuat pada daunnya.

Dalam hantaran tersebut, PHM turut menjelaskan bahawa bunga keladi beracun akan menjadi toksik apabila tertelan. Mereka yang mempunyai masalah kulit sensitif juga boleh terjejas dengan hanya bersentuhan fizikal dengan pokok ini.

Jangan terkejut, bukan tumbuhan ini sahaja yang berbahaya dan beracun ya. Ayuh kita bongkar pokok keladi lain yang harus anda elakkan.

Jenis bunga keladi beracun
Dieffenbachia dan Philodendron
Dieffenbachia dan philodendron adalah pilihan buat mereka yang baru berjinak-jinak dalam tumbuhan hiasan kerana mudah ditanam.

Walaupun kedua-dua tumbuhan ini adalah berbeza dari segi jenis, namun dieffenbachia dan philodendron menyebabkan ketoksikan dengan cara yang sama. Ini kerana ia mengandungi oksalat yang boleh menyebabkan bengkak, air liur banyak terkeluar dan kesukaran bertutur jika tertelan.

Masalah bengkak, kemerahan dan kerengsaan juga boleh berlaku jika kulit atau mata terdedah kepada tumbuhan-tumbuhan ini.

English Ivy

Faedah potensi English ivy atau Hedera helix termasuklah dapat membersihkan udara, mengatasi masalah pernafasan dan mempunyai sifat antiradang dan antioksidan.

Walau bagaimanapun, english ivy dianggap sebagai tumbuhan bunga keladi beracun. Ia dianggap toksik kepada manusia dan haiwan.

Tumbuhan ini boleh menyebabkan bengkak, kegatalan, kerengsaan perut dan mungkin loya, muntah dan cirit-birit pada manusia jika tertelan.

Bagi haiwan pula, ia boleh menyebabkan sakit perut, muntah, cirit-birit dan hiper-air liur pada kucing dan anjing jika tertelan.

Alocasia Xanthosoma Variegata, antara jenis bunga keladi beracun
Anda mungkin mengenali tumbuhan ini dengan nama glamornya, pokok Mickey Mouse. Sama seperti caladium, setiap bahagian pokok ini juga mengandungi hablur kalsium oksalat yang kecil.

Jika mana-mana bahagian tumbuhan dikunyah ia boleh menyebabkan kerengsaan pada bibir, mulut, lidah dan tekak.

Walaupun jarang berlaku, loya, muntah, cirit-birit, dan kesukaran menelan turut merupakan antara kesan sampingan selepas menelan tumbuhan dengan kristal oksalat.

Gejala yang dialami biasanya berkembang dengan cepat dan boleh bertahan sehingga setengah hari.

Peace lily

Peace lily atau nama botaninya Spathiphyllum cochlearispathum, dicirikan oleh daun lebar yang panjang dan bunga putih yang cantik.

Pokok bunga ini amat mudah dijaga, dapat bertahan dalam cahaya yang kurang serta hebat dalam menyingkirkan toksin dalaman seperti formaldehid, benzena dan juga trichloroethylene, daripada udara.

Namun malangnya, tumbuhan ini beracun kepada manusia dan juga haiwan peliharaan.

Ia boleh menyebabkan bengkak pada bibir, mulut dan lidah, rasa mual, muntah dan cirit-birit serta kesukaran menelan pada manusia.

Manakala pada haiwan peliharaan pula boleh mengakibatkan kesan terbakar dan kerengsaan teruk pada mulut, bibir dan lidah bersama kesukaran menelan.

Snake Plant, salah satu bunga keladi beracun
Pokok hiasan rumah ini biasanya dikenali sebagai pokok Lidah Mentua atau nama saintifiknya Sansevieria trifasciata. Ia boleh dikenali dengan daun berbentuk pedang malar hijau yang tumbuh tegak dan seakan daun tiruan.

Tumbuhan ini menjadi pilihan kerana mudah dijaga dan hanya memerlukan sedikit air untuk terus hidup.

Pun begitu, tumbuhan ini bersifat toksik jika termakan. Daunnya mengandungi racun yang boleh menyebabkan bengkak dan kebas pada lidah jika dimakan dalam dos yang besar.

Justeru, adalah pilihan sangat bijak untuk menjauhkan tumbuhan ini daripada kanak-kanak dan haiwan yang cenderung gemar menggigit.

Devil’s ivy
Tumbuhan devil’s ivy atau pokok pothos ini amat mudah dibiak dan dijaga. Tetapi ia dianggap sebagai tumbuhan toksik, berbahaya dan beracun untuk manusia dan haiwan.

Daun dan batang tumbuhan ini boleh menyebabkan kerengsaan terbakar yang teruk pada mulut, tekak dan perut jika tertelan.

Bagi haiwan juga boleh mengalami keadaan yang sama bersama air liur berlebihan, muntah dan kesukaran menelan.

Tiada salahnya untuk menanam pokok hiasan di dalam rumah mahupun di luar rumah. Tetapi harus pastikan ia selamat dan tidak beracun terutamanya jika di dalam rumah terdapat anak kecil atau memiliki haiwan peliharaan. Berhati-hatilah.


Elak Boros Berbelanja, Wanita Ni Packing Baki Duit Belanja Dalam Plastik. Setiap Bulan Boleh Simpan RM300-400

Menyimpan baki duit belanja dapur dalam plastik disertakan dengan tarikh. Menarik bunyinya kan.

Tidak kisahlah betapa banyak kita menyimpan, yang penting kena konsisten.

Walaupun sedikit amaunnya, namun hasilnya tidak mengecewakan.

Menarik idea yang dikongsikan ini. Boleh cuba amalkan sendiri dan lihat hasilnya nanti.

Siapa ingat lagi cara saya saving duit hasil dari baki belanja beli lauk. Baki beli sarapan..atau beli kuih kuih.

“Husband bagi duit sy g beli dan baki saya packing mcm ni…hujung bulan buka…dapat la 300-400 tengok pada baki la kan.

Alhamdulillah..murah rezeki husband kan😁🥰🥰smoga suri2 terinspirasi ya.

Cara dipraktikkan ini bukan saja mampu elak diri membeli barangan bukan keperluan, tetapi juga dapat melihat baki mengikut yang dibelanjakan.

Packing Baki Ikut Tarikh

Caranya:

– Packing baki duit lauk yang suami bagi seperti ini. boleh elakkan membeli barangan yang bukan keperluan.

– Jika beli sarapan atau minum pagi, jika ada duit baki, suami akan hulurkan dan terus tercetus idea untuk packing dalam plastik setiap hari.

– Sebelum ini jika tidak menyimpan duit baki berkenaan, semua baki akan masuk dalam beg duit dan digunakan untuk membeli barangan disukai.

– Apabila cukup sebulan jumlah akan dikira. Tidak kisah berapa jumlahnya, yang penting ada duit simpanan setiap bulan.

Sumber:


Ibu-Ibu Cuba Amalkan Cara  Penjagaan Kulit Jenis Berminyak Yang Betul Menurut Doktor Ini.  Wajib Baca Ni!

Ada pelbagai jenis kulit sama ada  jenis berminyak, kulit kering dan ada yang kulit jenis kombinasi. Oleh itu, jangan ingat setiap kulit ini sama cara nak jaga. Begitu juga dengan pemilihan produk penjagaan diri.

Jom kita baca apa yang dikongsikan oleh Doktor Aris di Twitternya. Kali ini adalah mengenai penjagaan untuk kulit jenis berminyak.

Face serum juga penting untuk semua jenis kulit. Tapi bagi kulit berminyak jika boleh elakkan oily based untuk serum.

Selain itu, semak tip ini untuk penjagaan kulit wajah:

1. KURANGKAN MEMAKAI PENCUCI MUKA

Pencuci muka mempunyai bahan kimia yang akan menyebabkan muka anda cepat rosak dan berminyak. Cuba elakkan memakai pencuci muka yang mengawal minyak (oil control) kerana ianya akan menghilangkan minyak secara sementara sahaja. Dan ianya akan menggalakan muka menjadi lebih berminyak. Dua kali sehari sudah cukup.

2. JANGAN CAMPUR PRODUK KECANTIKAN SESUKA HATI
Cara jaga muka ini sangat penting dan perlu diambil perhatian serius. Jangan memakai pelbagai produk kecantikan sesuka hati kerana bimbang kulit muka akan menjadi rosak.

3. SERBUK TEH DAN MADU
Campurkan serbuk teh dan madu. Buat seperti scrub dan juga boleh di sapu pada leher dan lengan. Untuk memudahkan anda melakukan scrubbing, simpan campuran tersebut dalam balang kaca dan simpan dalam peti sejuk.

Ianya untuk menjadikannya lebih tahan lama. Jika disimpan di luar, campuran itu akan bertahan selama 2 minggu. Lakukan setiap hari.

4. WAP PANAS
Ini cara jaga muka yang agak rumit. Wap panas boleh kecutkan pori-pori kulit dan mengurangkan pengeluaran sebum minyak. Caranya ialah dengan menggunakan daun bunga tahi ayam. Gunakan daun bunga tahi ayam yang hijau dan segar. Basuh daun tersebut hingga bersih.

Masukkan daun dalam periuk dengan air berisi separuh penuh dan didihkan. Selepas air mendidih, angkat periuk tadi dan letakkan di atas meja atau lantai (kawasan yang membuatkan anda selesa). Kemudian telunkupkan kepala anda dengan kain atau tuala yang tebal untuk menjalankan proses pengewapan.

Dekatkan periuk yang berasap ke muka anda (anda boleh mengagak jarak anda dari periuk mengikut keselesaan anda) dan biarkan wap itu meresap dalam kulit anda dalam 15-30 minit. Lakukan 2 kali seminggu.

Nota: Air rebusan daun bunga tahi ayam cuma boleh direbus semula sebanyak 2 kali.

5. MASKER BEDAK SEJUK DAN MADU
Ini cara jaga muka secara semulajadi. Campurkan bedak sejuk dan 2 sudu makan madu dan buatkan seperti mask pada wajah. Lakukan selama 30 minit sebelum tidur dan bilaslah dengan air selepas itu. Ianya dapat membuatkan kulit anda sentiasa tegang dan liang roma mula mengecil.

6. MASKER PUTIH TELUR ATAU PATI TIMUN
Ini juga salah satu cara jaga muka secara semulajadi. Kisar pati timun dan buatkan seperti masker pada muka anda dan biarkan sehingga kering. Kemudian bilaslah dengan air. Begitu juga dengan putih telur, buatkan mask pada wajah dan biarkan kering. Kemudian bilas dengan air.

7. TEH HIJAU (GREEN TEA)
Minum teh hijau sekali atau dua kali sehari. Teh hijau bagus untuk pengantioksida yang boleh mengurangkan jerawat.

8. MINYAK SAYURAN
Gunakan minyak sayuran sebagai pelembab wajah.

9. SENAMAN MUKA
Cara jaga muka ini boleh buat orang gelak. Ada yang kata, “Berkesan ke?“. Cubalah dahulu. Selalu menyebut ‘Ma Me Mi Mo Mu’ sebanyak 10 kali supaya dapat menguatkan otot muka dan bibir.

10. KURANGKAN MENYENTUH WAJAH
Ini cara jaga muka yang terakhir. Kita sememangnya tidak dapat lari dari menyentuh wajah apabila gatal atau adanya jerawat. Namun kuman-kuman yang terdapat pada jari kita akan menyebabkan kulit kita terdedah pada bakteria dan menyebabkan kulit naik jerawat atau keradangan.

Kalau hendak juga menyentuh wajah, sila bersihkan tangan anda dengan sanitizer atau air bersih. Gunakan kain apabila hendak memicit jerawat dan bilaslah dengan air biasa berulang kali. Ini kerana kulit muka kita sangat sensitif dengan bakteria dan kuman.


Dua Kanser Disebabkan Rokok, Lelaki Ini Kongsi Kisah Benar. Jadikan Iktibar.

Sudah kita maklum semua, rokok adalah antara penyebab kanser. Namun ada lagi masih tegar sehingga menjejaskan kesihatan.

Biarpun tahu akan bahaya tabiat ini, masih lagi ada yang kekal dengan gaya hidup yang tidak sihat ini.

Nak tahu kesannya. Ikuti kisah benar yang boleh dijadikan iktibar.

Sebagaimana yang dikongsikan oleh saudara Haji Suhaimi Basar bagaimana beliau berhenti merokok.

Ikuti kisah ini.

AKU ROKOK DAN 2 JENIS KANSER

Doktor banyak kali nasihat suruh berenti,sebab kerap batuk. Saya dengar je Doktor,bebel.Masuk telingga kiri,keluar kat kanan.

Sampai lah saya batuk darah,pada hujung Dec 2009,tak banyak,satu dot je darah,tapi Dato Dr Wahab Suparlan,Chest Physician, Ampang Putri suruh saya warded.Further check dia cakap. Tiba2,dia bagi tahu saya kena TB,Tuberculosis.

Bila Dr confirmed kan saya ada sakit TB ( Tuberculosis) saya di beri rawatan kat rumah je.Doktor Wahab kata kena mkn ubat,non stop selama 6 bulan.Ubat pil tu pulak,2 bijik,besar seuras jari telunjuk.

MACAM MANA SAYA BERENTI MEROKOK.

Masa warded tu,Dr paksa saya berenti.Dia bagi ubat pil,bole tawar mulut/tekak dan rasa loya bila nak merokok,Tapi,ketagih nak hisap tu masih ada.
Masa warded tu,saya tak hisap kat ward,tapi turun ke bawah,kat emergency,tepi tiang.

Masa Dr Wahab beri saya pil berenti merokok tu,anak pompuan saya,suka sangat (time tu dia 9 tahun,rapat manja ngan saya) sebab nak ayah dia sembuh dari sakit TB yg dia rasa punca nya dari rokok.Dia ingat saya dah berenti.

Masa dia balik ngan Mak Hajjah,dlm kereta,dia nampak saya merokok lagi kat tepi tiang emergency tu,saya lihat dia terkejut tengok saya merokok lagi,sambil dia tutup muka dgn dua tapak tangan ,nangis.

Sedih,sayu lak tengok dia time tu,tiba2 macam tersedar.Ehh,ramai org nak aku berenti,dari Doktor hingga lah ke anak bini.Tapi,aku ni syok sendiri tanpa fikir perasaan org lain.

Terdetik time tu,ni last rokok aku hisap.
Alhamdulillah.Lepas discharge saya terus totally stop.

1st,3 week tu,memang struggle.Memang susah nak lupa,Ye lah dari umur 14 tahun sampai 47 tahun (33 tahun) merokok tanpa miss.

Alhamdulillah,sampai sekarang,terus tak hisap lagi.

KANSER PARU PARU

Dua minggu sekali,kena jumpa Doktor Wahab,utk dia review x.ray paru2 saya.
Sebab sakit TB ni dia lebih bersarang di paru2.

Dia notice,something abnormal shadow growth kat kanan paru2 saya. Dari besar 5 sen coin hingga ke sebesar 50 sen coin,dalam masa 3 bulan.

Biopsy di buat,dgn cara,saya meniarap dan satu jarum panjang di cucuk dari belakang badan saya.(Hidup2 Doktor tu buat,tanpa bius) Di cucuk hingga sampai ke tempat paru2 yg abnormal tu.Time jarum tu menusuk masuk,saya bole tahan lagi,tapi bila dia cubit sikit tisu paru2 saya,MasyaALLAH,sakit nya.

Lemah longlai,macam nak pitam pun ada,
Sebelum tu bole berlenggang utk procedure tu,lepas tu kena tolak ngan atas katil ke wad.Sakit nya.

Tisu paru paru itu di hantar ke lab dan confirmed.Stage 1A Lung Cancer.Giant cell carcinoma.

Ikut kata Dr ,kanser ni aggresive,silap silap dalam masa 6 ke 9 bulan bole terus ke stage 4. Dr memang bagi tahu,salah satu akibat kanser ni ROKOK yang saya hisap 33 tahun tu lah.

Saya dibedah (Lobectomy Surgery) oleh Dato Dr Samani pada 29.3.2010.Hari Isnin. Ambik masa 3 jam.

Masa sedar,saya dah di bilik ICU. Apa yg pertama keluar kat mulut saya,Ya ALLAH,Sakit nya.Ya ALLAH Sakit nya sampai lah ke malam.
Sepupu saya,datang jumpa Dr Samani,mintak bagi morphine tahan sakit kat saya.

Doktor kata dah maximum bagi dah tu.Dia kena tahan sikit sakit,sebab operate paru2 saya ni lagi major pada jantung bypass.
Memang sakit,tambah2 dgn drain tube,tembus dari belakang badan sampai ke paru2 saya.

Esok nya pindah ke wad biasa.Tak bole nak tidur dgn drain tube tu,nafas pendek (suku paru2 saya dah di buang) Memang tak rest duduk di wad masa tu.Duduk sakit,baring sakit,pusing kiri sakit,pusing kanan lagi lah,tempat operation.Tak lena tidur saya lima hari tu.

Hari ke 5,baru drain tube tu di cabut.Lega sikit.(Utk pengatahuan,drain tube ni kalau cabut tak sakit,walau pun hujung nya sampai ke paru2,hairan gak.

Saya kena 8 kali kimo,buat di Gleneagles,sebab time tu,Ampang Putri tak da lagi Oncologist.

Kimo di bawah selian oleh Prof.Dato Dr Fuad.
Saya ambil cuti sakit 8 bulan utk fully recovery dari operation dan sessi kimo.

Dulu,saya ingat kimo2 ni,macam kena baring kat katil bedah ke apa.
Rupa2 nya duduk kat kerusi,macam Ogawa tu,lepas tu drip air kat urat.

1st day nak buat kimo,nurse cari2 urat tangan,tak jumpak lak.
Tak da pilihan,kena buat kimo port.
Kena masuk bilik bedah lagi,full GA,buat satu kimo port,dekat2 ngan bahu kanan saya.
Dah ada kimo port ni senang lah nurse nak buat keje.

Kimo ni,ambik masa 3 ke 4 jam 1st day tu,saya cuba gagah berani utk bertahan.Lepas kimo,bole drive lagi dari Jln Ampang ke Bangi,pas tu balik ke Kg Pandan.
Hari kedua ok lagi.

Hari ke tiga saya tumbang,demam,mulut ulser,kepala berat,sembelit,loya,selera mkn tak da.

Memang2 tak selesa. Tu baru kali pertama,ada 7 lagi. Kimo ni tak bole buat direct hari2,kena rilek seminggu dua,baru kimo lagi.Nak kena ambik darah dulu,nak cek,darah putih ok tak utk kimo seterus.

Dah completed 8 kali,kimo,masuk keje balik 8hb Nov 2010 Tapi.masih lagi under observation oleh Prof Dr Fuad.

KANSER USUS PULAK

Masa hujung Nov 2010 saya kerap buang air besar berdarah.Buat colonscopy dgn Dr Arnand Bhupalan.Jumpa lak kanser usus.Stage 1B,Adenocarcinoma.Dekat Sigmoid.

Operation buang Sigmoid pada 28hb Dis 2010,oleh Dr Mahadevan. Yg ni pun lain macam sakit operation nya
Lima hari atas katil,tak mkn tak minum.
Perut terasa kembung,sebab proses healing usus tu nak lekat balik.

Bila angin dlm perut dah tak boleh nak keluar,Doktor Maha,suruh Nurse jolok tiub dari mulut.Jolok2,tak jumpa pulak saluran ke perut.Sampai dia org give up/surrender.Berdarah jugak lah tekak saya,kesan jolokan tu.Menahan lagi lah kekembungan utk mlm itu.
Hari ke 6,baru saya turun katil,bergerak selalu,baru lah keluar angin .

Kanser usus ni Doktor bagi tahu tak payah buat kimo.

Bulan April 2011,Alhamdulillah saya kembali bertugas hingga lah sekarang.

Konklusi nya,saya telah melalui dua operation yg major dan kedua2 nya memang menyakitkanTempohnya seminggu dua,lepas tu,dah bole terima, dia nya sakit.
Dan,punca nya,tentu lah dari ROKOK yg saya hisap dulu.

Doktor, kalau bagi tahu kita ni smoker dulu,memang dia org salah kan kita lah,siapa suruh hisap rokok.

APA YG BERLAKU MASA SAYA KENA KANSER TU.

Time tu lah,dengar saudara mara,sahabat handai yg consent dgn saya.Bagi nasihat tentang makanan.Sambil2 tu, jual gak produk mereka.
T.ksh jugak pada mereka yg bagi pendapat dan pandangan kat saya.

Tapi,
kita yg Tuan punya badan.Kita yg tanggung dia org punya teori .Duit kita yang keluar.Ribu2 dah rasa nya.Bukan dia org belanja .Saya rasa supplement ni tak payah lah,mahal,membazir.

Tanya Prof Dato Dr Fuad di Gleneagles.Yang merawat dan bagi kimo kat saya tu.Mintak pendapat tentang makanan utk pesakit kanser macam saya.

Dr Fuad kata.

You kata
Org Melayu kata jgn makan ini itu
Org Cina kata jgn makan ini itu
Org India kata jgn makan ini itu.

HABIS,YOU NAK MAKAN APA?

Kesudahan nya.
Saya makan apa yg saya rasa saya nak makan.Bagi saya,ALLAH bagi saya nikmat dunia ni utk makan,selagi bole makan,saya makan. Alhamdulillah.Dah lepas 10 tahun,kanser saya tak berulang lagi.

Maaf jika ada kekurangan.

Mungkin ada perubahan dlm komen2 dan posting2 saya sebelum ini.

Semoga ada manfaat bersama.

Sumber: Haji Suhaimi Basar


“Terima Kasih Allah Peluang Ni, Dah Jadi Bapa Dah. Cepat Dunia Berlalu.” Gelar Diri Abah, PU Riz Titip Doa Bilal Jadi Anak Soleh!

Memasuki hari ketujuh bergelar bapa, pendakwah bebas, PU Riz seakan masih tidak percaya dirinya kini sudah memiliki cahaya mata sulung.

Suami kesayangan Neelofa ini meluahkan rasa syukur atas kurniaan rezeki itu dan berharap dapat mendidik anaknya menjadi anak yang soleh.

PU Riz atau nama sebenar Muhammad Haris Mohd Ismail berkata demikian menerusi hantaran terbarunya di laman instagram.

“Alhamdullillah Allah beri nikmat… anak ini adalah aset ke syurga dengan syarat umi dan abah mencoraknya dengan mentaati perintah Allah.

“Semoga nanti Bilal boleh baca, tidak ada apa yang abah harapkan dari adik kecuali adik menjadi anak yang soleh. Semoga Allah takdirkan anak abah ni dalam kalangan para solehin lebih baik dari abah. InsyaAllah.

“Baru aku tahu macam mana umi dan abah aku sayang padaku… terima kasih Allah atas peluang ini. Dah jadi bapa-bapa dah pula, cepat dunia berlalu,” tulisnya menerusi kapsyen.

Dalam perkongsian tersebut, dia turut memuat naik sekeping foto memperlihatkan sepasang stoking bayi.

Haris turut menitipkan pesanan dan berkongsi tazkirah ringkas untuk tatapan pengikutnya di laman Instagram.

“Taat kepada umi kerana ianya perintah Allah yang selamanya. Taat Allah sepenuhnya dan berbuat baik pada ibu bapa kerana tinggi kedudukan ibu bapa dalam hidupmu.

“Jangan melawan (jika tidak ada yang bertentangan dengan agama). Cakap baik-baik kepada abah umi. Kasihani abah dan umi seperti mana abah dan umi kasih padamu.

“Reda Allah ada pada reda ibu bapa dan kemarahan Allah pada keduanya jua. Alhamdullillah Allah hadirkan (cahaya mata) insyaAllah aset ke syurga doa anak yang soleh itu yang dicari sehinggakan disebut oleh nabi sebagai satu amalan yang tak putus. Semoga anak abah jadi orang yang baik insyaAllah,” ujarnya.

Untuk rekod, Neelofa atau nama sebenarnya Noor Neelofa Mohd Noor, 33, mendirikan rumah tangga dengan Haris pada Mac 2020.

Sabtu lalu, Haris berkongsi berita gembira apabila isterinya Neelofa selamat melahirkan anak lelaki di sebuah pusat perubatan kira-kira pukul 3.44 petang.

Pasangan ini kemudiannya mengumumkan nama Muhammad Bilal untuk anak pertama mereka.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Rupanya Ada 2 Jenis Ketulan Pada Payudara, Ia Bukan Kanser & Tidak Bahaya!

Setiap wanita mesti pernah diberitahu bahawa jika ada ketulan di payudara, ianya mungkin akan menyebabkan kanser payudara. Pun begitu mungkin ada yang tidak tahu, tidak semua ketulan yang ada di payudara tersebut merupakan kanser dan ini dijelaskan oleh Dr Ahmad Samhan.

Difahamkan daripada perkongsian tersebut, rupanya ada 2 jenis ketulan payudara yang bukan kanser.

Terdapat 2 jenis ketulan payudara yang bukan kanser. Ketulan pertama adalah “fibrosista” dan kedua adalah “fibroadenoma”.

“Fibrodenosis” adalah ketulan abnormal yang tidak berbahaya di payudara dan akan menyebabkan payudara rasa berketul dan akan berasa sakit kadangkala.

Ini berlaku disebabkan oleh perubahan hormon semasa pertama kali haid bagi remaja dan wanita yang pra-menopaus. Ketulan ini akan sembuh sendiri dan tidak berisiko untuk menjadi kanser.

“Fibroadenoma” pula adalah ketulan licin pada payudara yang terdiri daripada tisu berserat (fibrous) dan berkelenjar (adenomatous). Ketulan ini kenyal, licin, bulat dan boleh bergerak di bawah kulit apabila diperiksa. Ketulan ini selalunya dipanggil sebagai tetikus payudara.

Ketulan fibroadenoma tidak berbahaya (benign) dan jarang bertukar menjadi kanser. Walaupun hanya 1 dalam 10 ketulan payudara adalah kanser, 10 dalam 100 orang wanita adalah berisiko mendapat kanser payudara dalam jangka hayat mereka.

Pun begitu, setiap wanita dinasihatkan untuk memeriksa payudara sendiri setelah habis kitaran haid setiap bulan.

5 Langkah Pemeriksaan Payudara Sendiri

Langkah 1: Berdiri depan cermin dengan meluruskan bahu dan tangan di pinggang. Perhatikan saiz, bentuk dan warna payudara dalam keadaan normal

Langkah 2: Angkat tangan keatas dan perhatikan perubahan yang sama.

Langkah 3: Perhatikan sebarang cecair keluar dari salah satu daripada puting (ianya mungkin berbentuk air, cecair berwarna susu, cecair berwarna kuning atau darah)

Langkah 4: Dalam keadaan baring, raba payudara dan celah ketiak untuk cari pembengkakkan dengan gerakan bulat.

Langkah 5: Dalam keadaan berdiri atau duduk rasakan sebarang bengkak dalam gerakan bulat.

Kepada wanita-wanita di luar sana, jangan rasa segan untuk bertanya kepada doktor tentang kesihatan anda! Semoga topik ini dapat memberi manfaat dan dapat meluaskan pemikiran para pembaca yang lain.

Terima Kasih.


Rupanya Banyak Lagi Kluster Lain Dalam Rumah Sendiri Yang Buat Mak-mak Geram!

Jika sebelum ini ada beberapa kluster yang kita biasa dengar disebut-sebut sepanjang kes Covid-19.

Pun begitu, mungkin ada yang tidak perasan sebenarnya wujud lagi beberapa ‘kluster’ lain yang buat kita mak-mak boleh naik geram dibuatnya sepanjang PKP ini.

Ini sebagaimana perkongsian di Kelas Baking Online Cikgu Miza. Walau pun sedikit kelakar pendekatannya, tapi rasanya ramai antara kita yang berdepan dengan ragam tersebut.

Jom semak, kita pula kluster yang mana ye?

JENIS-JENIS KLUSTER
KORANG KLUSTER MANA ?

➡ KLUSTER SUIS

Buka lampu x reti nak tutup. Buka lampu bilik air, lampu dapur, lampu bilik lepas tu biar je menyala. Buka tv tapi x tengok. Dah on komputer x reti nak tutup. Charge hp tapi lepas tu x tutup suis. Tugas aku siang malam tutupkan semua sampai satu tahap aku dah malas nak layan. Lantak kome lerrr. Ingat ayah kerja TNB bil letrik free ke🤣🤣🤣

➡ KLUSTER PERIUK API
Dari ruang tamu, semua bilik, atas katil hatta dalam bilik air pon bersepah barang mainan. Aku penat2 konon nak landinglah atas tilam sekali aku smackdown barang mainan diorg. Mengelupur aku atas katil tu. Paling sakit jiwa kalo aku terpijak lego.

Pergghhh….terus aku jadi diva AA tau. Sakit wehhhhh 🥺🥺

➡ KLUSTER BISKUT
Ni jenis buka biskut tu biskut ni pastu biar je terdedah macam tu. Last2 masuk angin. Ehhh…berbulu je aku tengok. Penyudahnya aku nyorok semua biskut. Haaaa….rasakan xde benda nak ngunyah dah.

➡ KLUSTER X RETI PENAT
Pelik aku tengok deme ni. Siang malam main x henti. Dahlah malam tidur lewat sejak PKP ni. Boleh plak subuh2 dah bangun. Aku kadang tunggu lerrr deme tido awai. Bolehlah aku me time makan coklat ke, kek ke, eskrem ke. Hurrmmmm….sampai kesudah aku telan air liur jela 🤤🤤🤤

➡ KLUSTER MENANGIS
Asyik nak meragam, nak nanges aje. Orang pegang tu dia nak. Orang main tu dia nak. Orang usik sikit nanges. Tak dapat itu nanges.

Nak cakap pon nak nanges. Nak tidur nanges, lapo nanges, ngantuk nanges 😭😭😭

➡ KLUSTER MEMERAP
Langsung aku x boleh bergerak. Aku kat dapur semua kat dapur. Aku masuk jamban semua diri depan pintu buat kuiz ibu tengah buat apa. Aku duduk depan tengok tv, semua berdiri depan tv. Aku masuk bilik baju nak lipat kain, semua ada dalam bakul kain. Time tidur pon, sedor2 semua dah melekat celah aku, xde ruang aku boleh bergerak dah. Dah macam berlatih tidur dalam kubur…hahaha tapi bila aku cakap jom solat dengan ibu terus semua lesap 🤣🤣🤣

➡ KLUSTER MEMUNGGAH.
Aku baru kemas rumah, 5 minit lepas tu udoh bersepah balik. Aku kutip mainan, deme keluarkan dari kotak. Aku susun buku, deme teraburkan. Aku lipat kain, deme nak sidai kain. Memang maraton dok ngemas siang malam.

➡ KLUSTER SUSAH NAK MAKAN
Tiap kali nak suap makan memang aku jadi tarzan, kingkong, hulk semua. Jenuh terpekik terlolong panggil deme makan. Aku masak bagai nak rak, deme buat nohen je x terliur nak makan. Tapi kalo aku bagi nasi, telur, kicap 3 pinggan pon licin. Suami aku cakap baguslah senang kerja ibu tapi aku emo lebih sebab anak orang lain macam2 menu diorg request nak makan. Anak aku tengok buttermilk chicken dia cakap eeeuuwww apa ni ibu 🤣🤣🤣

➡ KLUSTER SINKI
Aku baru basuh pinggan. Sampai berkilat sinki aku kerjakan. Sat je dah penuh balik cawan, pinggan mangkuk. Kerja aku dok basuh pinggan mangkuk je. 10x minum air, 10xlah cawan lain deme guna. Haaa…ko darab lerrr 5 orang anak 🤣🤣🤣

➡ KLUSTER BILIK AIR
Suruh mandi punyalah susah. Dah masuk bilik air udoh tak keluar2 dah. Abeh deme berpesta songkran pula dalam tu. Sabun sebotoi kejap aje abeh. Ubat gigi deme buat pencuci muka….hahaha macam manala mak kome x jadi ur mother is green 🤣🤣🤣

➡ KLUSTER BUKA PETI AIS
Ntah berapa ratus juta kali ntah deme dok buka tutup pintu ais tu. 5 orang dok bergilir pergi buat lawatan sambil belajar ke peti ais tu. Aku pon naik heran kadang tu sekadar buka tengok gitu je then tutup blk….teruk beno angaunya

➡ KLUSTER TV.
Kalo deme dah start ngadap TV, jangan harap lerrr dapat tukar channel lain. Yang lagi geram nyer, remote tu melekat kat tangan deme je. Sampaikan p jamban pon deme bawak takut ibu tukar channel lain. Dok nyorok remote sana sini penyudahnya sampai laaa ni remote hilang. Deme lupa kat mana deme sorokkan 🤣🤣🤣

‼‼ Paling last sekali KLUSTER KE SANA, KE SINI, KE SANA SINI. Seminit pon x dok diam. Ada je kerja deme nak buat tapi bila suruh baca buku terus penat siap tertidur lagi 😁😁


“Semalam Abah, Kini Isteri & Anak Pula Diangkut.” Lelaki Ni Ambil Alih Jaga Bayi Kerana Isteri Positif Covid-19. Sebaknya!

Allahu, berat mata memandang. Berat lagi bahu yang memikul. Hati suami mana yang tak dilanda gundah, jiwa ayah mana yang tak dirundung pilu bila mana insan-insan kesayangan satu persatu disahkan positif Covid-19.

Tinggal lah dia kini bersama bayinya yang baru berusia 9 bulan. Lebih memilukan si anak kecil itu masih menyusu badan sepenuhnya.  Ikuti perkongsian dari fb Mohd Imran Ramdan.

Allahuakbar!!! Harapanku…. ini bukanlah lambaian terakhir daripada isteri dan anakku.. ujian ini terlalu berat buat ku sebagai ketua keluarga…

Tak ku sangka malam semalam abah ku diangkut, malam ni isteri dan anak ku pula diangkut.. setelah di siang hari tadi bertalu-talu panggilan dari pihak KKM yang membuatku jadi huru hara Dan haru biru…

Kesudahannye isteri Dan anak lelaki ku positif.. aku negatif. Allah dah aturkan semua ini untuk aku.. maka tinggal lah aku disini menggalas tugas sebagai ibu kepada anak yang lain khususnye Yusuf Arjuna yg berusia 9 bulan yg menyusu badan sepenuhnye… Tadi dah training guna susu botol.. harap tak meragam lah Yusuf ni… Allah..rabbi yassir..

Bila Dr dr KKM tepon nk jemput ke hospital anak lelaki aku ni…

Muhammad Rayyan Danish… Kau baru 6 tahun nak…..
Masuk tandas pun nak berteman….Mandi pun nak diperhatikan….

Ayah redha dengan ujian ini nak…. ayah mesti ada sifat seperti atuk yang dah diangkut malam td.. atuk senyum aje… Tp ayah tak sekuat tu nak….

Ayah dah deal dgn doc supaya abg danish diletakkan sebelah katil atuk.. mudah2an atuk dapat tgk2 abg danish…

Airmata ibu dah berjurai-jurai sejak pagi tadi… Tp nak buat mcm mane.. dah ketentuan Allah.. harap ibumu tabah.. ayah doakan abg Rayyan Danish cepat pulang…

Tggu ambulan dtg jemput abg Rayyan Danish mlm nanti..

Mohon semua rakan2 doakan isteri Dan anak serta keluarga saya tabah hadapi ujian ini.. assalamualaikum

Sebelum itu, Mohd Imran turut memuat naik kisah ayahnya yang cukup tenang menerima dengan baik berita dirinya disahkan postif covid-19.

Ahad 5/4/2020.. jam 545pm.. abah dapat call dr pihak KKM.. Positif katanya… abah dengan senyuman dan menadah tangan ucapkan alhamdulillah…

Abah memang seorang yang sangat penyabar dan sentiasa redha dengan ketentuan Allah.. semoga abah cepat balik..

Aku pula bagaimana?? Semoga aku punya sifat seperti abah.. abah dah diangkut ambulan pada jam 1030pm.


Jambangan Bunga Di Hadapan Pagar SJK (C) Mun Choong Undang Sebak

Khabar duka seluruh Malaysia apabila tanah runtuh di tapak perkhemahan, Father’s Organic Farm yang terletak di Batang Kali, Hulu Selangor mengorbankan banyak nyawa.

Lebih sayu dikalangan mangsa adalah dikalangan pendidik.

Umum mengetahui bahawa mereka adalah pendidik dari sekolah Sekolah Jenis Kebangsaan Cina (SJKC) Mun Choong. Difahamkan 20 orang guru bercuti bersama Keluarga.

JAMBANGAN BUNGA UNDANG SEBAK

Orang ramai meletakkan jambak bunga di hadapan SJK(C) Mun Choong, bagi memperingati mangsa tragedi tanah runtuh di Father’s Organic Farm, Batang Kali, tiga hari lalu.

Terdahulu laporan media melaporan, Yang Dipertua Persatuan Ibu Bapa dan Guru (PIBG) Sekolah Jenis Kebangsaan Cina (SJKC) Mun Choong, U Chin Ong, berkata beliau dimaklumkan tapak perkhemahan River Hilltop, Farmview and River Side, Jalan Genting-Batang Kali selamat bagi tujuan rekreasi.

Guru bersama keluarga mereka berkhemah di situ sejak 3 hari lalu. Sepatutnya pulang pada Jumaat. Beberapa rombongan sekolah diselamatkan oleh pengunjung lain dari kem di sekitar lokasi kejadian.l

“Ada seorang guru wanita bersama bayinya masing-masing menangis ketika dirawat tadi.

“Mujur mereka hanya cedera ringan. Bekalan susu juga ada saya bawa untuk bayi itu,” katanya ketika ditemui di Balai Polis Hulu Yam Bharu pada Jumaat.

“Mereka berkhemah sempena cuti persekolahan hujung tahun. Mereka patut pulang ke kediaman masing-masing pagi ini.

“Guru terbabit bercuti di ladang itu kerana berasakan kawasan itu selamat dan rata. Ada dua kem di kawasan itu, kejadian tanah runtuh teruk di kem satu,” katanya

Untuk makluman, pada 16.12.2022: Pada jam 2.24 pagi tadi, Bomba Selangor telah menerima panggilan kecemasan berlaku kejadian tanah runtuh di Father Organic Farm, Jalan Genting, Batang Kali.

Sumber & Foto: Bernama, Harian Metro & Berita Harian


“Mungkin Saya Galas Kesilapan Sendiri.”  Anak Terikut Gaya Hidup ‘Urban’, Azhar Sulaiman Usaha Bimbing Keluarga Dekati Islam!

Setiap ibu bapa punya cara tersendiri dalam mendidik dan membesarkan anak-anak. Tidak kira bagaiamana sekali pun, matlamatnya sama supaya anak-anak membesar menjadi orang berguna.

Namun perumpamaan ada mengatakan anak-anak itu ibarat kain putih. Ibu bapalah yang mencorakkanya. Jika salah percaturan pasti memberi kesan pada anak-anak. Demikian juga dengan aktor yang terkenal suatu ketika dahulu.

Menurut pelakon Azhar Sulaiman, dia mengakui membesarkan keluarganya dengan cara moden sehingga aksi dan penampilan anaknya terutama Kasih Iris Leona, 18, menimbulkan rasa kurang senang di kalangan netizen.

Pun begitu, sebagai ketua keluarga Azhar berkata dia masih cuba berusaha untuk memperbetulkan apa yang patut dalam bimbingan dan didikannya.

“Saya akui kami hidup dalam keluarga yang agak moden dan ‘urban’ sejak dari awal lagi.

“Jadi apa yang berlaku pada anak-anak saya mungkin saya galas kesilapan saya sendiri. Saya ambil pengajaran ini untuk membentuk anak saya menjadi seorang yang baik sehingga tiada ruang untuk netizen kecam.

“Saya juga nasihati mereka jika buat kesilapan itu cuba perbetulkannya dan kembali mendekatkan diri dengan Islam.

“Apa-apa pun marilah berharap agar mereka mengambil langkah yang selamat dalam apa jua yang mereka lakukan. Insya-Allah mereka pasti sedar,” katanya kepada Gempak.

Leona sering menjadi tumpuan di kalangan netizen dengan aksi dan penampilannya yang lebih kepada kebaratan dan moden.

Terbaharu, Leona dikecam gara-gara merakam dirinya dari aplikasi TikTok ketika berada di dalam kelas dalam sebuah institusi pengajiannya.


Sharifah Zarina Kongsi Detik Cemas Anak Sesat! Abang Grab Pinjamkan ‘Phone’, Tolong Hantar Balik

Ibu mana yang tidak risau kalau jam dah mencecah tengah malam, tetapi anak gadis masih belum pulang ke rumah!

Itulah yang dirasai oleh penyanyi Sharifah Zarina yang menunggu anaknya, Athalia Deena Khamis lalu yang berdepan detik cemas selepas sesat ketika mencari jalan pulang ke rumah.

Perkara ini dikongsikan oleh Sharifah Zarina sendiri menerusi satu hantaran video di laman Instagram miliknya.

Difahamkan Athalia yang baru selesai menghadiri sebuah majlis gagal menjumpai jalan pulang disebabkan aplikasi waze tidak boleh digunakan kerana telefon bimbitnya sudah kehabisan bateri.

“Saya hairan dah pukul 12:30 malam dia tak balik-balik, saya dah panik dan risau waktu itu. Saya check guna aplikasi Friends Finder dia berada di Kepong, waktu itu saya anggap dia guna jalan belakang.

“Tapi saya hairan kenapa dia lama sangat dekat situ tak bergerak, saya rasa dia habis bateri, rupanya memang betul dia habis bateri dan wayar caj telefon pula rosak ketika itu. Malam tu juga nak rosak, tak pernah-pernah rosak.

“Dia kata dah hampir sejam pusing dekat kawasan sama, anak saya sesat di kawasan tersebut selama sejam rupanya, Allahuakbar,” katanya dalam video tersebut.

Bagaimanapun, penyanyi yang hits dengan lagu Langit Ketujuh itu menjelaskan akhirnya Atahlia berjaya sampai ke rumah selepas dibantu oleh seorang penghantar makanan.

Dalam masa sama, ibu kepada tiga cahaya itu memanjat rasa syukur dan merakamkan ucapan terima kasih kepada individu tersebut yang dikenali sebagai Muhd Zul Naim kerana membantu anaknya.

“Athalia berhenti dekat satu stesen minyak dia pinjam telefon dekat orang di situ. Mula-mula ada yang tak bagi pinjam sebab khuatir dia penipu kan.

“Kemudian ada seorang abang grab food, dia sudi beri pinjam. Bukan itu sahaja tau, abang itu sanggup hantar dia balik sampai depan rumah. Allahuakhbar, tak tahu nak cakap apa.

“Saya sampai mesej abang itu minta nombor akaun nak upah sebab dah bantu anak saya. Saya cakap dengan dia susah nak cara orang baik macam itu zaman sekarang ni.

“Dia kata ikhlas, dia hanya minta saya doakan dia dapat lebih banyak order lepas ini,” jelasnya.

Pada akhir video tersebut, Zarina turut menadah tangan dan menyebut nama Muhd Zul Naim lantas mendoakan kesejahteraan buatnya.


“Daddy Suruh Salam, Dia Bagi Mini Love.” Gelagat Fatima Bersama Moyangnya Buat Ramai Terhibur. Comelnya!

Kaletah Fatima sentiasa mencuit hati, pelbagai gelagat dipaparkan di media sosial oleh mommy dan daddynya membuatkan ramai geram. Sementelah makin membesar, ada sahaja gelagatnya yang mengundang perhatian.

Kesayangan Fattah Amin dan Nur Fazura ini sememangnya seorang anak kecil yang tidak lokek. Saling tak tumpah dengan daddy dan mommynya. Menjengah ke ruangan Instagram dikongsikan satu video yang memaparkan gelagat si kecil ini ketika bersama moyangnya.Fatima yang kelihatan berada di atas ribaan Fazura pantas, nampak comel dan sempat   mencuit manja tangan Moyangnya. Dengan muka yang tersenyum-senyum memandang Moyang, Fattah yang turut berada di situ meminta anaknya bersalam dengan Moyang.

Namun, apa yang melucukan  si kecil ini memberikan simbol mini love membuatkan ramai terhibur.

Fatima with her Moyang. Comel dengan Mini Love ♥🥰

Fatima bukan sahaja menjadi kesayangan Fazura dan Fattah Amin malahan peminat-peminat pasangan ini juga menyayangi anak perempuan pasangan sama cantik sama padan ini.

Rata-rata warganet teruja dan memuji akan kecomelan Fatima di samping ibu dan ayahnya.

Pada 2 Oktober tahun lalu, Fazura selamat melahirkan bayi perempuan selepas tiga tahun mendirikan rumah tangga bersama Fattah.


“Nasib Baik Abah Tak Belasah Saya. Suka hati Lock Anak Dara Dia Macam Tu” – Fadzil Zahari

Dah menjadi kebiasaan buat pasangan suami isteri memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan.

Semalam, pelakon, Fadzil Zahari telah memuat naik satu perkongsian yang memaparkan gambar sekitar majlis perkahwinannya bersama pelakon dan penyanyi, yana Samsudin sempena ulang tahun perkahwinan ke-8 mereka pada 13 Februari lalu.

Dalam perkongsian tersebut, Fadzil telah mengimbau kembali kenangan ketika mengambil keputusan untuk melamar suri hatinya itu. Dia yang bercerita memandu ke Yong Peng, Johor bersama keluarga untuk bertemu dengan bapa Yana bagi meminta izin untuk berkahwin.

“Waktu Yana tengah sibuk di Separuh Akhir Muzik-Muzik dengan Tomok, saya bawa keluarga ke Yong Peng.

“Saya cakap dengan abah Yana, pakcik dewan kenduri di Kedah dah booking bulan
tiga, jadi kenduri di Yong Peng kena buat bulan Februari.

“Yakin saya cakap macam itu, nasib baik abah Yana askar pencen tak belasah saya. Suka hati sahaja lock anak dara dia macam itu,” tulisnya.

Ketika itu, Fadzil berkata, dia sudah tidak fikir panjang untuk mendirikan rumah tangga biarpun mengenangkan terpaksa berdepan kesesakan lalu lintas untuk pulang ke kampung sewaktu menyambut hari raya.

“Waktu itu saya tak fikir panjang dah, nak balik kampung raya jauh ke, highway 14
jam ke, saya tak peduli. Walaupun seorang utara, seorang selatan” tambahnya.

Fadzil merupakan anak jati Kedah manakala isterinya berasal dari Batu Pahat, Johor.

Sementara itu, Fadzil turut meluahkan rasa syukur kerana perkahwinan tersebut
dikurniakan dua cahaya mata yang sihat dan mendoakan agar mahligai rumah tangga bersama Yana kekal hingga ke syurga.

Fadzil juga sempat berseloroh memberi pesan sekiranya mahu berkahwin dengan
orang Johor, mereka perlu menyediakan sampul duit kerana perlu melalui tol’ yang panjang.

Budaya orang Johor, pengantin lelaki perlu lalu ‘tol’ sebelum bertemu pengantin perempuan.

“Tahu-tahu dah lapan tahun, dua orang anak sihat dan saya pun makin sihat. Moga Allah panjangkan jodoh hingga ke Jannah.

“Saya juga doakan kepada korang yang single berjumpa jodoh sendiri bukan menjaga jodoh orang lagi.

“Nota kaki: Kahwin orang johor kena siap sedia sampul duit, kena tol panjang” katanya.

Untuk rekod, Fadzil dan Yana mendirikan rumah tangga pada 13 Februari 2015 dan perkahwinan mereka diserikan dengan kehadiran Aisy Mateen,7, dan Aura Aisy Sofea, 3 tahun.


“Senyum Tu Tak Tahan, Isaac Raees Tiga Bulan Hari Ni!” Zahirah MacWilson Teruja Pertama Kali dengar Anak Ketawa.

Kehadiran cahayamata menjadi penyeri buat pasangan suami isteri. Setiap hari perkembangan anak bagaikan momen yang amat manis.

Bagi pasangan yang pertama kali mempunyai cahayamata, sudah tentu teruja dengan apa jua aksi anak tersayang.

Begitulah detik manis yang dilalui pasangan selebriti Zahirah Macwilson dan Aiman Hakim Ridza,  yang bersama anak sulung mereka, Isaac Raees.

Menerusi perkongsian, terbaru di Instagram miliknya, Zahirah meluahkan rasa teruja apabila hari ini anaknya telah berusia tiga bulan. Lebih menarik apabila buat pertama kali anaknya mula ketawa.

Begitulah sikap wanita apabila sudah bergelar ibu.

Isaac Raees is 3 months today!

Today I heard you laugh for the first time!

Dalam pada itu, meninjau ruangan komen, peminat Zahirah kelihatan juga teruja melihat perkembangan permata hati selebriti terkenal ini. Antara komen adalah;

“Pejam celik 3 bulan dah. Moga membesar dgn sihat ya isaac.”

“cheeky nya muka dia.. suka smile.”

“Wow.. Dagu dia.”

“Eeeeeeii gerammm cutee laa isaac niii 😍❤ kalau dpt kat aunty ni nak gomol ii je diaaa🤭”

“Awww…comel nyer…senyum tu tak tahan tu…mahallll”

Untuk info, pasangan ini mendirikan rumah tangga pada 20 Februari lalu. Pada 5 Januari 2021, anak sulung dilahirkan di Perth, Australia.


Usah Berkira Jika Mampu Beli Barang Mewah. Ada Hak Orang Lain Dalam Rezeki Kita

Sesungguhnya dalam rezeki kita ada hak orang lain. Tak salah jika tak tawar menawar, bila kita mampu membeli barangan mewah.

” Mak Cik, 2 ikat 3 riyal sudoh la,” kata Leman menawar harga 2 ikat kacang botol yang di jual seorang mak cik tua di kaki lima.

” Ambik lah awe 2 ikat 3 riyal pun,” jawab mak cik tua itu perlahan walau hati kurang rela.

Dia risau kalau dia berkeras juga hendak jual RM4 untuk dua ikat kacang botol tu, nanti Leman tak jadi beli. Macam mana dia nak beli beras untuk dibawa balik. Beras kat rumah sudah kehabisan.

Tawar menawar tetapi mampu beli barang mewah

” Jap, saya cari duit 5 sen. Rasanya ada ni,” kata Leman kepada cashier di butik Polo.

Baju Polo yang dia beli berharga RM295.95. Beli kat butik boh. Baru original. Kat butik mana boleh tawar walau 5 sen.

Sedangkan pemilik jenama Polo dan pemilik butik itu dah kaya yang amat. ‘Pitih dio liun-liun doh,’ kata ore Kelate.

Tapi makcik penjual kacang botol itu, tinggalnya di atas tanah orang. Anaknya ramai, suami pula belum pulang dari laut. Bergadai nyawa di lautan luas untuk menyara keluarga.

Tetapi begitulah tabiat orang kita. Menawar pada yang kurang memberi pada yang lebih.

Sepatutnya, kalau seikat kacang botol itu harganya RM2, kita beli dua ikat, kita bayarlah RM5 dan cakap,

” Mok cik. Tok payoh bui nyucur lah. Seriyal lagi tu ambo sedekoh.”

Takkan kaya kau simpan rm1 dalam poket. Dan takkan menjadikan kau lebih berharta kalau kau menawar pula harga kacang botol untuk dua ikat.

Namun, sedekah RM1 itu mampu memberi senyuman kepada orang tua itu. Mampu membahagiakan dia dan keluarga.

Dan dengan RM1 yang kau sedekah itu, pasti ada satu doa diutus untukmu dari penjual kacang botol di kaki lima.

Apakah mahal RM1 untuk satu senyuman dan satu doa ikhlas untuk kita? Fikirlah sendiri. Fikir dalam-dalam.

Ubahlah sikap suka menawar pada yang tiada. Sebaliknya, kita lebihkan untuk mereka. Marilah kita membudayakan amalan sedekah. Marilah.

Moga menjadi iktibar bersama bahawa setiap rezeke kita itu  milik orang lain juga.


Berhubungan Intim Di Pagi Hari, Tenaga Lagi Power, Mood Pun Makin Ceria!

Kesibukan kerja dan bebanan di waktu siangnya membuatkan kita kurang keinginan untuk ‘bersama’ pasangan di malam hari.

Jangan jadikan alasan kerja dalam hubungan yang satu ini sebaliknya cuba cari waktu sebaik mungkin untuk merealisasikan hasrat kedua-dua untuk saling ‘bersama’ dengan waktu sendiri.

Pagi hari antara yang paling indah untuk suami isteri berlayar di lautan penuh indah.
Lima fakta ini anda perlu tahu untuk mengetahui kelebihan berhubungan intim di waktu ini.

Tubuh Lebih Kebal

Seks di pagi hari ternyata mampu meningkatkan sistem kekebalan tubuh dan membuat keduanya makin sihat dan tubuh lebih cergas.

Kulit Anjal & Sihat

Selain itu saat mencapai klimaks, tubuh akan melepaskan zat kimia yang akan meningkatkan level estrogen, yang sekaligus membuat kulit wanita lebih tegang dan kencang.

Lebih Energi

Setelah berehat di malam yang cukup panjang disertai dengan tidur yang nyenyak, hubungan diwaktu pagi pasti lebih bertenaga daripada biasa. Malah lebih segar. Kepuasannya juga lebih maksima!

Hormon Oksitosin

Ketika melakukan hubungan intim di waktu pagi, sejenis hormon yang dipanggil oksitosin akan dilepaskan yang mana bertindak memberi lebih perasaan bahagia.

Gembira Maksima

Percaya atau tidak, hubungan intim di pagi hari sangat meninggalkan kesan pada emosi anda. Mood terasa lebih bahagia malah mampu memulakan langkah ke tempat kerja dengan lebih gembira. Hati berbunga riang!

Minda Lebih Positif

Tidak hanya mood gembira dan perasaan berbunga riang, anda juga makin positif sepanjang hari. Tak hairanlah kalau anda mampu senyum sampai ke telingan hingga ke petang. Begitulah penangan kuasa pagi hari ini. Hebat!

Lebih Sihat

Hubungan ini tak hanya meningkatkan sistem kekebalan tubuh bahkan melancarkan peredaran darah. Paling penting ia sekaligus mengurangkan rasa sakit pada sebarang kesakitan lain seperti migrain dan sebagainya.


“Dengan Menantu Nampak Sebaya.” Netizen Kagum Awet Muda Siti Nurhaliza

Muat naik terkini usahawa Tya Ariffin menarik perhatian ramai di media sosialnya. Tya memuatnaik foto dirinya bersama ahli keluarganya.

Lebih menarik apabila gambar itu merakamkan dia bersama ibu mertuanya yang juga merupakan penyanyi terkenal, Datuk Seri Siti Nuhaliza dan kakak iparnya, Izara Aishah.

Lebih buat kagum, DS Siti Nurhaliza awet muda. Kelihatan sebaya dengan menantunya!

Bukan sahaja berkongsi foto rakaman mereka bertiga, turut berkongsi gambar ayah mertua, suami serta ahli keluarga lain.

Difahamkan momen itu diambil sewaktu meraikan ulang tahun kelahiran anak tiri kepada Siti Nurhaliza iaitu Aazief Khaif .

“Birthday family dinner”

PEMINAT PUJI KECANTIKAN

Melihat foto mereka bertiga, ramai peminat penyanyi tersohor itu memuji kecantikkannya. Malah ada yang beranggapan mereka bagaikan adik beradik.


“Hanya Sebab Kau Autism Dan ADHD, Kau Tak Dilayan Dengan Baik.” Sebak Baca Perkongsian Ini

Gara-gara tidak dapat menerima hakikat anaknya adalah anak istimewa, keluarga ini memberikan layanan yang tidak setimpal dari segi rawatan kepada anaknya. Lebih menyedihkan bapa kepada anak ini tidak menujukkan kasih sayang kepada anaknya.

Sedih rasanya tengok anak seorang pesakit saya hari ni. Sudah umur 9 tahun, lelaki. A very good looking boy.

Cuma sepanjang berada dalam bilik doktor saya perasan dia tak duk diam lansung. Main pili air, main cop saya, dok atas kerusi doktor pastu berpusing-pusing seorang diri. Sekejap-kejap dia pusing kerusi saya pun ada. Buat kerusi saya bergoyang2. Dia macam sangat bahagia dalam ‘dunia’nya.

Ibunya pun nampak geram dengan anaknya yang satu tu. Bila marah sangat, dipulasnya telinga anak tu. Sesekali saya dengar si kakak panggil adiknya kambing.

Bukan normal

Aduh, budak ni bukan budak normal ni. Budak normal yang umur 9 tahun takkan berkelakuan macam ni. Saya tengok adiknya yang lagi muda darinya lagi ‘behave’, tak seaktif dan ligat macam abangnya.

Rasa tak sedap hati pula tengok budak tu.

“Anak puan ni ADHD ke?”, saya langsung bertanya pada ibunya.

“Aah, ye doktor. Memang follow up Mentari ni.” Jawab ibunya.

“Autism?”. Saya bertanya lagi.

Kata ibunya, ada juga autism. Anaknya memang suka susun-susun barang, susun pula cantik molek barang-barangnya.

“Tapi rumah tak pula dia kemas. Sepahkan ada la!”, si kakak menyampuk.

Saya beristighfar dalam hati sebab geram. Ya Allah, tu memang ciri-ciri budak autism. Si kakak ni masih tak faham ‘penyakit’ adiknya.

Tidak mengikuti pembelajaran di sekolah pendidikan khas

Di sekolah pula, dia berada di kelas arus perdana. Bukan di sekolah pendidikan khas seperti yang sepatutnya.

Kata ibunya lagi, anaknya suka tulis terbalik. semua huruf terbalik. nombor pun terbalik.

“Anak puan ada dyslexia juga ni”, kata saya tegas.

Kata ibunya, dia nak teruskan rawatan di Klinik Psikiatri Kanak-kanak tapi dihalang oleh ayahnya.

Malu punya anak istimewa

Ayahnya marah bila tahu si ibu bawa anak jumpa doktor psikiatri. Katanya anaknya normal walaupun doktor pakar psikiatri kanak-kanak sudah sahkan anaknya ADHD + austism!

Bila tiba waktu hari laporan pelajar yang sepatutnya dihadiri oleh ibu bapa, ayahnya hanya hadir untuk anak-anak yang lain. Tapi tidak untuk anak yang seorang ni. Malu katanya. Tak nak orang tau anaknya “sakit”.

Mahu duk diam-diam di sekolah biasa saja. Tak nak tukarkan anak ke sekolah pendidikan khas sebab takut masyarakat tahu! Nanti malu!

Bila si ibu tanya tentang masa depan anak yang sorang ni, selamba saja jawabnya.

Tak payah belajar pandai-pandailah!
besar nanti kerja ngan lori sampah je cukup!

Allah! Rasa terpukul hati saya. Ayah jenis apa tu?!

Saya pandang wajah polosnya. Comelnya dia.

Kenapalah kau didiskriminasi macam ni sekali dik? Hanya sebab kau autism dan ADHD, kau tak dilayan dengan baik. Kau disekat untuk dapatkan rawatan yang sepatutnya kau dapat.

“Tolong fikir masa depan dia puan. Tolong sangat. Bawak dia jumpa doktor psikiatri balik. jangan hiraukan ayah dia”.

Saya cepatkan konsultasi sebab rasa sebak sangat tengok muka innocent anaknya yang satu tu.Tak patut dia diperlakukan macam tu.

Mak ayah kat luar sana yang ada anak-anak macam ni, tolonglah jangan malu. takde apa yang nak dimalukan. Fikirlah masa depan anak anda.

Bantulah anak anda.
They really need your love & support.

Please.?

**MENTARI : pusat mental dan psikiatri
**ADHD : attention deficit hyperactive disorder


Allahuakbar, Masih Ingat Lagi 7 Peristiwa Luar Biasa Rasulullah S.A.W Alami Ketika Israk Mikraj?

Hari ini 18 Feb 2023 bersamaan 27 Rejab 1444H, adalah tarikh sambutan Israk Mikraj di mana telah berlaku satu peristiwa penting bagi umat Islam.

Pendakwah bebas, Asma’ Harun menerusi hantaran di Facebooknya, mengenang peristiwa agung berkenaan. Dalam hantaran itu, dia menyingkap 7 peristiwa luar biasa yang dialami oleh Rasulullah pada malam 27 Rejab, tahun ke-11 kerasulan baginda.

MAKNA ISRAK DAN MIKRAJ

Israk bermaksud perjalanan baginda Rasulullah SAW dari Masjidil Haram (Mekah) ke Masjidil Aqsa (Masjidil Aqsa), Palestin dengan menaiki tunggangan yang bernama Buraq .
Mikraj pula membawa maksud perjalanan Nabi Muhammad SAW dari Masjidil Aqsa ke Sidratul Muntaha (langit ketujuh).

Firman Allah SWT:
سُبْحَانَ الَّذِي أَسْرَىٰ بِعَبْدِهِ لَيْلًا مِّنَ الْمَسْجِدِ الْحَرَامِ إِلَى الْمَسْجِدِ الْأَقْصَى الَّذِي بَارَكْنَا حَوْلَهُ لِنُرِيَهُ مِنْ آيَاتِنَاۚ إِنَّهُ هُوَ السَّمِيعُ الْبَصِيرُ (١)
Maksudnya: “Maha Suci Allah yang telah menjalankan hamba-Nya (Muhammad) pada malam hari dari Masjid al-Haram (Mekah) ke Masjid al-Aqsa (Baitul Maqdis, Palestin) yang kami berkati sekelilingnya untuk Kami memperlihatkan kepadanya tanda-tanda (kekuasaan dan kebesaran) Kami. Sesungguhnya Dia adalah Yang Maha Mendengar lagi Maha Melihat.”
(Surah al-Isra’ 17: 1)

HADIAH ISTIMEWA BUAT NABI SAW DAN UMATNYA

Israk Mikraj merupakan hadiah daripada Allah SWT buat Nabi Muhammad SAW dengan menjemput baginda ke Sidratul Muntaha sekaligus mensyariatkan pensyariatan solat yang merupakan hadiah teristimewa buat baginda dan umatnya.

Sebelum terjadinya peristiwa Israk Mikraj, Rasulullah SAW menghadapi banyak ujian berat terutamanya tentangan hebat dalam usaha dakwah. Baginda pernah diusir, dikeji, ditolak dan dihina dahsyat oleh penduduk di kota Thaif.

Rasulullah juga kehilangan dua insan yang sangat dicintai sehingga dinamakan tahun kesedihan iaitu Siti Khadijah, isteri kesayangan baginda dan juga bapa saudara yang banyak membantu Baginda iaitu Abu Thalib.

RASULULLAH MENJADI IMAM BUAT PARA NABI

Ketika Israk, Rasulullah SAW menjadi imam bagi para Nabi di Masjidil Aqsa seperti yang diriwayatkan daripada Abu Hurairah r.a., Rasulullah SAW bersabda:
لقَدْ رَأَيْتُنِي في الحِجْرِ وقُرَيْشٌ تَسْأَلُنِي عن مَسْرايَ، فَسَأَلَتْنِي عن أشْياءَ مِن بَيْتِ المَقْدِسِ لَمْ أُثْبِتْها، فَكُرِبْتُ كُرْبَةً ما كُرِبْتُ مِثْلَهُ قَطُّ، قالَ: فَرَفَعَهُ اللَّهُ لي أنْظُرُ إلَيْهِ، ما يَسْأَلُونِي عن شيءٍ إلَّا أنْبَأْتُهُمْ به، وقدْ رَأَيْتُنِي في جَماعَةٍ مِنَ الأنْبِياءِ، فإذا مُوسَى قائِمٌ يُصَلِّي، فإذا رَجُلٌ ضَرْبٌ، جَعْدٌ كَأنَّهُ مِن رِجالِ شَنُوءَةَ، وإذا عِيسَى ابنُ مَرْيَمَ عليه السَّلامُ قائِمٌ يُصَلِّي، أقْرَبُ النَّاسِ به شَبَهًا عُرْوَةُ بنُ مَسْعُودٍ الثَّقَفِيُّ، وإذا إبْراهِيمُ عليه السَّلامُ قائِمٌ يُصَلِّي، أشْبَهُ النَّاسِ به صاحِبُكُمْ، يَعْنِي نَفْسَهُ، فَحانَتِ الصَّلاةُ فأمَمْتُهُمْ، فَلَمَّا فَرَغْتُ مِنَ الصَّلاةِ قالَ قائِلٌ: يا مُحَمَّدُ، هذا مالِكٌ صاحِبُ النَّارِ، فَسَلِّمْ عليه، فالْتَفَتُّ إلَيْهِ، فَبَدَأَنِي بالسَّلامِ

Maksudnya: “Aku melihat diriku berada di Hijir Ismail, dan seorang Quraisy bertanya kepadaku tentang perjalananku (Israk dan Mikraj). Mereka bertanya pelbagai perkara mengenai Baitul Maqdis yang aku tidak ingat. Aku merasakan kesulitan yang tidak pernah aku alami. Lalu Allah memperlihatkannya kepadaku sehingga aku dapat melihatnya. Tidaklah mereka bertanyakan sesuatu daripadaku melainkan aku menjawabnya. Aku melihat diriku berada dalam kelompok para nabi. Kelihatan Nabi Musa AS sedang mengerjakan solat, ternyata dia seorang lelaki yang tinggi dengan rambut kerinting, seperti seorang pemuda suku Syanu’ah. Dan kelihatan Nabi Isa bin Maryam AS sedang mengerjakan solat, orang yang paling menyerupainya adalah Urwah bin Masud As-Tsaqafi. Dan kelihatan Nabi Ibrahim AS sedang mengerjakan solat, orang yang paling menyerupainya adalah sahabat kamu (iaitu baginda sendiri). Apabila tiba waktu solat, aku mengimami mereka. Setelah selesai solat berkata seseorang: Wahai Muhammad! Inilah Malik, penjaga neraka, berilah salam kepadanya. Aku berpaling kepadanya dan dialah yang terlebih dahulu mengucapkan salam.”
(HR Muslim, hadis sahih)

7 PERISTIWA LUAR BIASA DIPERLIHATKAN KEPADA RASULULLAH SAAT ISRAK DAN MIKRAJ

1) RASULULLAH DIPERLIHATKAN BALASAN BAGI MEREKA YANG SUKA MENGUMPAT
Diriwayatkan daripada Anas bin Malik, dia berkata bahawa Rasulullah SAW bersabda:
لَمَّا عُرِجَ بِي مَرَرْتُ بِقَوْمٍ لَهُمْ أَظْفَارٌ مِنْ نُحَاسٍ يَخْمُشُونَ وُجُوهَهُمْ وَصُدُورَهُمْ، فَقُلْتُ: مَنْ هَؤُلَاءِ يَا جِبْرِيلُ، قَالَ هَؤُلَاءِ الَّذِينَ يَأْكُلُونَ لُحُومَ النَّاسِ، وَيَقَعُونَ فِي أَعْرَاضِهِمْ
Maksudnya: “Pada malam aku dimikrajkan, aku melalui satu kaum yang mempunyai kuku daripada tembaga. Mereka mencakar muka dan dada mereka. Aku lalu berkata: Siapa mereka ini, wahai Jibril? Jibril menjawab: Mereka adalah orang yang memakan daging manusia (mengumpat) dan menjatuhkan maruah mereka.”
(HR Ahmad & Abu Daud, hadis sahih)

2) MELIHAT BAHANA BAGI PENDAKWAH YANG MELUPAKAN DIRI SENDIRI
Diriwayatkan daripada Anas bin Malik berkata; Rasulullah SAW bersabda:
رَأَيْتُ لَيْلَةَ أُسْرِيَ بِي رِجَالًا تُقْرَضُ شِفَاهُهُمْ بِمَقَارِيضَ مِنْ نَارٍ فَقُلْتُ يَا جِبْرِيلُ مَنْ هَؤُلَاءِ قَالَ هَؤُلَاءِ خُطَبَاءُ مِنْ أُمَّتِكَ يَأْمُرُونَ النَّاسَ بِالْبِرِّ وَيَنْسَوْنَ أَنْفُسَهُمْ وَهُمْ يَتْلُونَ الْكِتَابَ أَفَلَا يَعْقِلُونَ
Maksudnya: “Tatkala saya diisrakkan, saya melihat beberapa orang yang lidahnya dipotong dengan gunting dari api. Saya bertanya, ‘Wahai Jibril, siapakah mereka itu?’ Dia menjawab, ‘Mereka adalah para khatib umatmu, mereka memerintahkan kepada orang-orang untuk berbuat kebaikan, namun mereka melupakan diri mereka sendiri padahal mereka membaca kitab. tidakkah mereka menggunakan akalnya?”
(HR Ahmad, hadis sahih)

3) MENCIUM HARUMAN KELUARGA MASYITAH
Diriwayatkan daripada Ibnu Abbas r.a., Rasulullah SAW bersabda:
عَنِ ابْنِ عَبَّاسٍ رضي الله عنهما قَالَ  :قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : ( لَمَّا كَانَتْ اللَّيْلَةُ الَّتِي أُسْرِيَ بِي فِيهَا ، أَتَتْ عَلَيَّ رَائِحَةٌ طَيِّبَةٌ ، فَقُلْتُ : يَا جِبْرِيلُ ، مَا هَذِهِ الرَّائِحَةُ الطَّيِّبَةُ ؟ فَقَالَ : هَذِهِ رَائِحَةُ مَاشِطَةِ ابْنَةِ فِرْعَوْنَ وَأَوْلادِهَا ، قَالَ : قُلْتُ : وَمَا شَأْنُهَا ؟ قَالَ : بَيْنَا هِيَ تُمَشِّطُ ابْنَةَ فِرْعَوْنَ ذَاتَ يَوْمٍ ، إِذْ سَقَطَتْ الْمِدْرَى مِنْ يَدَيْهَا ، فَقَالَتْ : بِسْمِ اللَّهِ ، فَقَالَتْ لَهَا ابْنَةُ  فِرْعَوْنَ : أَبِي ؟ قَالَتْ : لا ، وَلَكِنْ رَبِّي وَرَبُّ أَبِيكِ اللَّهُ
Maksudnya: “Nabi Muhammad SAW tercium satu bau yang amat harum. Apabila Nabi Muhammad SAW bertanya pada Jibril a.s., Jibril menjawab “itulah bauan Masyitah (tukang sikat anak perempuan Firaun) dan anak-anaknya. Satu hari, ketika dia (yakin Masyitah) sedang menyikat rambut anak perempuan Firaun, tiba-tiba sikat terjatuh dari tangannya. Ketika mengambil sikat itu ia berkata, ‘Bismillah (Dengan Nama Allah).’ Lalu anak perempuan firaun bertanya, ‘Adakah kamu menyebut nama bapaku?’ Masyitah menjawab, ‘Tidak. Tetapi aku menyebutkan nama Tuhanku dan Tuhan bapamu, iaitu Allah’. Lantas anak perempuan Firaun memberitahu kepada ayahnya (Firaun), lalu Masyitah dibunuh bersama anak-anaknya.”
(HR Ahmad, hadis sahih)

4) MENDENGAR TELAPAK KAKI BILAL DI SYURGA
Daripada Abu Hurairah R.A berkata, telah berkata Nabi SAW kepada Bilal ketika solat Fajar:
يَا بِلاَلُ حَدِّثْنِي بِأَرْجَى عَمَلٍ عَمِلْتَهُ فِي الإِسْلاَمِ، فَإِنِّي سَمِعْتُ دَفَّ نَعْلَيْكَ بَيْنَ يَدَيَّ فِي الجَنَّةِ. قَالَ: مَا عَمِلْتُ عَمَلًا أَرْجَى عِنْدِي: أَنِّي لَمْ أَتَطَهَّرْ طَهُورًا، فِي سَاعَةِ لَيْلٍ أَوْ نَهَارٍ، إِلَّا صَلَّيْتُ بِذَلِكَ الطُّهُورِ مَا كُتِبَ لِي أَنْ أُصَلِّيَ
Maksudnya: “Wahai Bilal! Khabarkan kepadaku amalan yang paling utama telah kamu lakukan sejak memeluk Islam. Ini kerana, aku mendengar gerakan kaki di sisiku di dalam syurga.” Bilal menjawab: “Tidak ada amalan utama yang aku amalkan kecuali aku akan berwudhu’ pada waktu malam atau siang melainkan aku akan solat dengan wudhu’ tersebut di samping solat-solat yang diwajibkan ke atasku.”
(HR Bukhari, hadis sahih)

5) MELIHAT DAJJAL DALAM RUPA ASALNYA
Diriwayatkan daripada Nawwas bin Sam’an al Kilabi dia berkata bahawa Rasulullah SAW bersabda:
الدَّجَّالَ ذَاتَ غَدَاةٍ، فخَفَّضَ فِيهِ ورَفَعَ، حَتَّى ظَنَنَّاهُ فِي طَائِفَةِ النَّخْلِ، [فَلَمَّا رُحْنَا إِلَيْهِ عَرَفَ ذَلِكَ فِي وُجُوهِنَا، فَسَأَلْنَاهُ فَقُلْنَا: يَا رَسُولَ اللَّهِ، ذَكَرْتَ الدَّجَّالَ الْغَدَاةَ، فَخَفَّضْتَ فِيهِ وَرَفَّعْتَ حَتَّى ظَنَنَّاهُ فِي طَائِفَةِ النَّخْلِ]. فَقَالَ: “غَيْرُ الدَّجَّالِ أخْوَفُني عَلَيْكُمْ، فَإِنْ يَخْرُجْ وَأَنَا فِيكُمْ فَأَنَا حَجِيجُه دُونَكُمْ، وَإِنْ يَخْرُجْ وَلَسْتُ فِيكُمْ فَامْرُؤٌ حَجِيجُ نَفْسِهِ، وَاللَّهُ خَلِيفَتِي عَلَى كُلِّ مُسْلِمٍ: إنه شاب جَعْدُ قَطَط عينه طَافِيَةٌ، وَإِنَّهُ يَخْرُجُ خَلَةَ بَيْنَ الشَّامِ وَالْعِرَاقِ، فَعَاثَ يَمِينًا وَشِمَالًا يَا عِبَادَ اللَّهِ اثْبُتُوا”
Maksudnya: “Bukan Dajjal yang aku khawatirkan akan memudharatkan kalian. Kerana jika Dajjal muncul, sedangkan aku masih berada di antara kalian, maka aku lah yang akan menghadapinya, bukan kalian. Jika dia muncul, sedangkan saya tidak lagi berada di antara kalian, maka setiap orang Muslim wajib membela dirinya, dan Allah lah yang menjaga setiap orang Muslim sepeninggalku. Sesungguhnya Dajjal adalah seorang yang berusia muda, berambut kerinting, dengan bola mata yang menonjol. Dan sesungguhnya pasukan berkudanya memenuhi kawasan antara negeri Syam dan Irak, lalu menyebar ke segala penjuru. Hai hamba-hamba Allah, berpendirian teguhlah kalian.”
(HR Muslim, hadis sahih)

6) MELIHAT NABI-NABI DAN UMATNYA MASING-MASING
Daripada Ibn Anas r.a., Nabi Muhammad SAW bersabda:
عَنْ ابْنِ عَبَّاسٍ قَالَ لَمَّا أُسْرِيَ بِالنَّبِيِّ صَلَّى اللَّهُ عَلَيْهِ وَسَلَّمَ جَعَلَ يَمُرُّ بِالنَّبِيِّ وَالنَّبِيَّيْنِ وَمَعَهُمْ الْقَوْمُ وَالنَّبِيِّ وَالنَّبِيَّيْنِ وَمَعَهُمْ الرَّهْطُ وَالنَّبِيِّ وَالنَّبِيَّيْنِ وَلَيْسَ مَعَهُمْ أَحَدٌ حَتَّى مَرَّ بِسَوَادٍ عَظِيمٍ فَقُلْتُ مَنْ هَذَا قِيلَ مُوسَى وَقَوْمُهُ وَلَكَنِ ارْفَعْ رَأْسَكَ فَانْظُرْ قَالَ فَإِذَا سَوَادٌ عَظِيمٌ قَدْ سَدَّ الْأُفُقَ مِنْ ذَا الْجَانِبِ وَمِنْ ذَا الْجَانِبِ فَقِيلَ هَؤُلَاءِ أُمَّتُكَ وَسِوَى هَؤُلَاءِ مِنْ أُمَّتِكَ سَبْعُونَ أَلْفًا يَدْخُلُونَ الْجَنَّةَ بِغَيْرِ حِسَابٍ
Maksudnya: “Nabi Muhammad SAW melintasi nabi-nabi a.s. dan melihat umat masing-masing. Ada nabi yang umatnya satu kaum, ada nabi yang umatnya beberapa orang sahaja dan ada nabi yang tidak berumat walau seorang pun. Kemudian Nabi melihat lautan manusia yang besar. Apabila Baginda bertanya, “siapa mereka?, dijawab kepada Baginda, “itulah Musa bersama umatnya.” Kemudian dikata kepada Nabi, “Angkatlah pandanganmu dan lihatlah di ufuk sana dan ufuk sana,” apabila Nabi melihatnya, dikatakan kepada Baginda. “itulah umatmu. Di antara mereka aka nada 70 ribu orang yang bakal memasuki syurga tanpa hisab.”
(HR Tirmidzi, hadis hasan sahih)

7) DIKHABARKAN TENTANG KHASIAT BERBEKAM
Diriwayatkan daripada Ibnu Abbas dari Nabi SAW, baginda bersabda:
خَيْرُ يَوْمٍ تَجْتَمِعُونَ فِيهِ سَبْعَ عَشْرَةَ وَتِسْعَ عَشْرَةَ وَإِحْدَى وَعِشْرِينَ وَقَالَ وَمَا مَرَرْتُ بِمَلَإٍ مِنْ الْمَلَائِكَةِ لَيْلَةَ أُسْرِيَ بِي إِلَّا قَالُوا عَلَيْكَ بِالْحِجَامَةِ يَا مُحَمَّدُ
Maksudnya: “Sebaik-baik hari untuk kalian (berbekam) adalah hari ketujuh belas, kesembilan belas dan kedua puluh satu, baginda bersabda: “Tidaklah aku melewati sekumpulan malaikat pada malam aku diisrakkan kecuali mereka berkata; Engkau harus berbekam wahai Muhammad.
(HR Ahmad, hadis sahih)


“Aleesya Dengan Kakak Ke Tu?”-Netizen Puji Anak Erra Fazira Cantik Berhijab Persis Ibunya!

Sentiasa cantik dan tak jemu mata memandang, diakui bekas ratu cantik yang juga pelakon, penyanyi dan pengacara, Erra Fazira punya auranya yang tersendiri.

Bukan sahaja kecantikannya disebut-sebut ketika zaman mudanya bahkan makin terserlah kekal cantik jelita walaupun usianya telah 48 tahun. Seakan kecantikan yang dianugerahkan kepadanya tidak dimamah usia!

Kini kecantikan Erra Fazira itu diwarisi oleh anak perempuannya, Engku Aleesya yang kini sudah meningkat usia remaja.

Baru-baru ini tular perkongsian satu rakaman dengan paparan Erra Fazira meluangkan masa bersama dengan anak perempuannya menghadiri exhibition dan telah mencuri perhatian peminatnya dan warganet.

Dalam muat naik itu dipaparkan Erra Fazira bersama anaknya mengenakan pakaian sedondon berwarna hitam dan putih dengan digayakan bersama tudung kelabu. Sekali gus berjaya mencuri perhatian ramai, apabila terlihat penampilan anaknya yang berhijab nampak begitu sopan dan ayu sekali.

Memang benarlah peribahasa Melayu ada menyebut, mana tumpahnya kuah kalau tak ke nasi. Kecantikan dan kejelitaan Engku Aleesya persis ibunya juga!

Meninjau di ruangan komen rata-rata warganet meninggalkan reaksi tanda suka  mereka mengenai perkongsian tersebut. Ada yang kagum dengan kecantikan anak Erra Fazira ini dan turut memujinya kerana berpakaian sopan.

Berikut antara yang diluahkan oleh warganet menerusi ruangan komen perkongsian rakaman tersebut:

“Cantik nye anak dara Era pakai hijab. Kekal pakai hijab nya anak cantik”

“Aleesya dengan kakak ke adik tu?”

“Suka aleesya sebab dia tak perlu seksi-seksi untuk popular. Pemalu pun ye. 😍😍”

“Masya Allah..dedua cantik..bidadari syurga😍😍😍”

“Tlg laaaaa mcm adik dgn kakak jelesenyaaaa”


Serabut Anak-anak Asyik Bergaduh? Buat 5 Perkara Ini, Pasti Anak-Anak Akan Mendengar Kata

Buat 5 perkara ini agar keluarga anda lebih bahagia, harmoni dan tenang. Anak-anak pun akan lebih mendengar kata dan memahami situasi anda sebagai ibu bapa.

1. JAUHKAN DIRI DARI ANAK KETIKA SEDANG MARAH
Jauhkanlah diri dari anak ketika kita marah. Bila kita marah, kita akan mula jerit-jerit. Kita akan guna bahasa kasar sampai caci maki anak sendiri.

Nak tegur anak, biar kita dan anak sama-sama tenang dulu. Duduk dan biar mata kita separas. Jaga tangan supaya tak naik tanpa kita sedar.

Artikel Berkaitan

Tip / Petua

2. MUHASABAH DIRI BILA TERLINTAS NAK BANDINGKAN ANAK-ANAK
Muhasabah diri kita bila terlintas hati nak bandingkan anak depan adik-beradiknya yang lain. Tak ada satu anak pun yang serupa. Setiap anak karakternya berbeza, kepandaian pun berbeza.

Cukuplah dengan hanya menjadikan kakak atau abang sebagai sumber inspirasi pada adik yang lain.

3. JAUHKAN DIRI DARI RASA SAYANG ANAK BERSYARAT
“Mama cuma sayang abang kalau baik, kalau pandai, kalau buat kerja rumah.”

Cinta mak ayah pada anak tu tak bersyarat sebab anak tu amanah dari Allah. Baik buruk anak, dia tetap anak kita. Tugas kita ialah didik dia selagi kita berdaya.

4. MENGUGUT ANAK-ANAK
Mengugut anak itu tanda skil komunikasi kita dengan anak sangat lemah.
Contoh mengugut:

* “Kalau tak susun kasut dalam almari, petang ni papa tak bagi keluar..”
Cara yang lebih baik:
* “Kasut ni Anas tolong letak dalam almari.” (Selepas 2 minit)
* “Papa rasa Anas lupa letak kasut dalam almari.” (Selepas 2 minit)
* “Jom kita susun kasut sama-sama.”

5. BERHATI-HATI JANGAN MEMBUKA AIB ANAK DEPAN ORANG LAIN
Hati-hati supaya tak terbuka aib anak depan orang lain.

“Baiknya anak you ni. Elok je dia duduk dari tadi.

“Baik? Ishhh, budak ni kuat berlakon. Kalau kat rumah, ni lah hantunya.”

Bila orang puji anak kita baik, ucaplah Alhamdulillah dan terima kasih. Aminkan kata-kata mereka moga jadi kenyataan.

Kawan-kawan, ambil peluang masa anak masih kecil untuk baiki diri kita. Menjadi seorang ibu atau ayah adalah perjalanan kita untuk menjadi manusia yang lebih baik. Sungguh.

Layanlah anak seperti mana yang kita harapkan mereka layan kita bila kita tua nanti.

Sumber: Facebook Redza Zainol

Mesti Baca :


“Covid-19, Sangat Bahaya Pada Wanita Mengandung.” Tular Penjelasan Pensyarah Perbidanan Dan Sakit Puan Tentang Kehamilan Arwah Siti Sarah.

Pemergian penyanyi Allahyarham Siti Sarah Raissuddin bukan sahaja memberi kesedihan kepada semua peminatnya, namun telah membuka mata kepada semua pihak terutama ibu hamil kepentiangan vaksin.

Menerusi siaran LIVE semalam (9/8/2021) Shuib turut menjelaskan bahawa arwah Siti Sarah belum di vaksinkan.

Rentetan daripada itu, pada masa yang sama tular di twitter seorang pemilik akaun telah berkongsi pandangan seorang pensyarah Obstetrik & Ginekologi (O&G) atau juga dikenali sebagai Perbidanan Dan Sakit Puan, mengenai kes melibatkan arwahyarhamah Siti Sarah.

Tweet ini wanita ini telah mendapat perkongsian lebih dari 17 ribu dari pengguna twitter yang lain. Menurutnya, perkongsiannya adalah bertujuan untuk memberi kesedaran kepentingan vaksin kepada ibu hamil.

1. CSEC (bersalin secara pembedahan) langkah kecemasan dilakukan bukan kerana bimbang kepada janin, tetapi untuk mencabut plasenta kerana ia memerlukan 20% dari Cardioc Output (isipadu darah yang dipam oleh jantung dalam satu minit). Tujuannya adalah untuk mengurangkan tekanan kepada ibu dan menghasilkan Cardioc Output dengan berkesan. Alhamdulilah bayi selamat dilahirkan.

2. Covid sememangnya jadi paling teruk pada ibu mengandung kerana keadaan pembekuan darah tinggi. Dia mungkin mempunyai embolisme paru atau serangan jantung semasa tempoh koma. Oleh kerana tidak ada pengurusan yang pasti untuk Covid, prognosis covid pada kehamilan (tahap 3,4, & 5) biasanya paling teruk.

3. Tidak ada data yang menunjukkan dia (Siti Sarah) divaksin. Jadi jika boleh, sila nasihatkan semua ibu mengandung yang berusia di atas 14 minggu untuk mendapatkan vaksinasi secepat mungkin.

Moga menjadi iktibar buat kita semua untuk kekal menjaga SOP.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ini Sebab Kena Bangun Awal Dari Aspek Islamik Dan Kajian Barat. Inspirasi!

Apabila hujung minggu ramai agaknya ambil kesempatan untuk menyambung kembali tidur. Maklumlah hari-hari biasa sudah pasti kena bangun awal untuk ke tempat kerja, menguruskan anak-anak sekolah dan anak-anak pula ‘terpaksa’ bangun awal untuk ke sekolah. Lazimnya anak-anak yang meningkat remaja yang akan bangun lewat kan.

Siapa pun mereka, kebaikkan bangun awal mempunyai manfaat yang kita kena alert untuk kesihatan. Ingin tahu sebab apa kena bangun awal. Ikuti perkongsian ini dari segi Islamik dan Kajian barat. Sungguh inspirasi.

Amalan mereka yang dah terbukti berjaya, bermula daripada kekasih Allah bernama Muhammad SAW, Ahli Bait, para Sahabat, Salafussoleh. Begitu juga para dermawan, ilmuan, cendiakawan, karyawan, hartawan, rupawan, cergasan, dll,

Adalah bermula daripada PAGI YANG AWAL ! lagi awal bangun daripada tidur, lagi cepat kehidupan berubah, lagi cepat bahagia, lagi kuat kesabaran, lagi luas ketenangan, lagi bertambah kekayaan, lagi fasih pertuturan, lagi tinggi keyakinan. Cubalah untuk seminggu, nanti sangat terkejut dengan hasilnya.

Jam 4 pagi contohnya, Tahajjud, Baca Quran, istighfar, selawat, mungkin dalam satu jam. Kemudian rutin dan tugasan harian dimulakan seawal jam 5pg, InsyaAllah segala urusan dari sekecil hingga sebesar apapun akan tersusun, sentiasa tenang dan dalam pertolongan Allah.

al Bukhori RA meriwayatkan daripada Abu Barzah RA katanya

وَلَا يُحِبُّ النَّوْمَ قَبْلَهَا وَلَا الْحَدِيثَ بَعْدَهَا

“Baginda SAW tidak suka tidur sebelumnya ( isyak iaitu selepas maghrib ) dan bersembang selepas isyak.”

*Sunnah Nabi ialah untuk tidur awal sabaik selepas isyak, dan bangun seawal pagi dalam jam 1. Marilah kita berazam utk tidur dan bangun lebih awal, moga hidup kita Dunia dan Akhirat akan berubah.

KAJIAN BARAT

Tahu ke tak tahu bahawasanya bangun seawal 4.30 pagi mempunyai banyak kelebihan dan kebaikannya yang tersendiri. Bukan agama Islam je yang menyuruh penganutnya bangun awal pagi malah mereka yang beragama lain pun sama. Jom semak 10 kebaikan bangun awal pagi sebelum matahari terbit;

1. Kajian oleh University Texas pada tahun 2008 telah menunjukkan, pelajar yang bangun awal pagi memperolehi gred CGPA yang lebih tinggi berbanding pelajar yang suka berjaga malam dan bangun lewat pagi.

2. Cristoph Randler, seorang pakar Biologi dari Harvard telah menemui bahawa mereka yang mempunyai tabiat bangun awal adalah lebih proaktif. Mereka ini mempunyai impian dan matlamat jangka masa panjang dan berusaha gigih untuk mencapai segala yang diimpikan.

3. Kajian dari Randler juga menunjukkan, mereka yang mengamalkan tabiat bangun awal pagi berupaya menangani masalah dengan lebih efisien. Biasanya mereka ini lebih berjaya dalam dunia bisnes.

4. Perancang masa yang lebih baik. Mereka mempunyai banyak masa yang sunyi sepi untuk menetapkan matlamat hidup, organisasi dan rancangan sepanjang hari dan minggu.

5. Mempunyai lebih banyak masa untuk bersenam. Senaman yang konsisten mampu meningkatkan tenaga, mood yang baik, kecergasan dan membantu tidur waktu malam yang lebih lena.

6. Pakar mengatakan, mereka yang mempunyai tabiat tidur awal dan bangun awal pagi mempunyai ritma alam semulajadi yang seimbang. Ini membantu waktu tidur yang berkualiti.

7. Mereka yang mempunyak tabiat bangun awal pagi lebih gembira, optimis, positif, rajin dan teratur.Mereka yang sering tidur lewat malam dan bangun lewat pagi mudah mendapat tekanan dan pesimis (berfikiran negatif). Kajian dari Jerman pada tahun 2013 telah menemui hubungan rapat antara tekanan mental dan tabiat tidur lewat malam.

8. Dapat mengelakkan kesesakan ketika menggunakan pengangkutan awam dan lalulintas dengan kata lain dapat mengelak dari terburu-buru mengejar masa.

9. Cenderung untuk mengambil sarapan yang lebih sihat dan mempunyai bentuk tubuh yang lebih menawan. Kajian dari University Northwestern pada tahun 2011, mereka yang sering tidur lewat malam cenderung mengambil sebanyak 248 lebih banyak kalori dalam sehari dan mempunyai purata BMI yang lebih tinggi 2 kali ganda lebih tinggi berbanding mereka yang tidur awal dan bangun awal pagi.

10. Bangun awal pagi membolehkan kita menjalankan ibadah seperti solat sunat fajar, solat sunar tahajjud dan berzikir sebelum menunaikan solat fardhu subuh. Ketika inilah Allah akan membuka seluas-luasnya pintu rezeki, memakbulkan doa-doa mereka yang berdoa dan memberi dorongan dan kekuatan kepada jiwa hamba-hambaNya.

Banyaknnya faedah yang diiperolehi bila bangun awal pagi. Apa lagi jom ubah sikap. Dan pastinya dapat menjalani kehidupan yang lebih berkualiti bebas dari tekanan.


Aku Seorang Lelaki, Kadang-kadang Lalai Diuji Dengan Harta, Pangkat Hingga Aku Terlupa Pengorbanan Seorang Isteri! Deep Perkongsian Suami Ni.

Menyentuh tentang pengorbanan seorang isteri, pastinya punya kisahnya yang pelbagai dan tersendiri. Bagi pihak suami pula, ada yang begitu menghargai setiap pengorbanan isteri dan bukan juga perkara pelik bila mana ada yang langsung tidak ambil pusing tentang apa yang telah dilakukan oleh isteri mereka. Itulah realiti kehidupan!

Pun begitu, perkongsian daripada seorang suami ini yang ikhlas menitipkan kata-kata penghargaan buat isteri tercinta yang sanggup hidup susah senang bersamanya hingga kini dan selamanya. Semoga kata-kata ini juga dapat menyedarkan lelaki bergelar suami untuk sama-sama tahu menghargai setiap pengorbanan isteri.

Dia isteriku .. kenal tahun 2005, kenal waktu ni aku kerja sebagai seorang penjual pencuci lantai dan pencuci sayur . Masa tu kami mula bercinta, kemudian company tutup, Aku menganggur di kampung sambil kerja di sawah, dia masih setia bersama aku .

Kemudian aku dapat tawaran kerja sebagai kerani bank, aku tunjuk surat tawaran kerja tahun 2006 dengan gaji RM995 , itu pon dia dah cukup gembira, waktu tu dia bekerja sebagai pengasuh di Taska keluarga dia , 22 Nov 2007 Kami bertunang, cukup setahun 21 Nov 2008 kami bernikah dengan majlis yang sederhana, waktu tu aku masih kerani bank yang bergaji RM1,500, dia banyak bantu sampai bahagian duit hantaran yang aku bagi pon dia pulangkan kat aku balik untuk aku mulakan kehidupan berkeluarga, Aku guna duit tu beli sikit kelengkapan rumah dan deposit beli rumah rezeki 3 bulan lepas kawin, lepas sewakan rumah pertama tu, aku beli satu lagi rumah untuk duduk . Waktu ni aku masih lagi seorang kerani bank .

Waktu pindah masuk rumah ni, dia ikut sekali dan tinggalkan urusan Taska pada adik dia, dia cakap nak berniaga nasi lemak untuk bantu pendapatan aku ketika tu. Dia bangun seawal pukul 4 Pagi , pukul 6.30 dia keluar berniaga tepi jalan nasi lemak seringgit. Bila aku keluar rumah pergi kerja, aku lalu gerai Wife berniaga dengan satu meja, satu kerusi tanpa payung. Aku banyak kali menangis sendiri dalam kereta. Lepas tu dia rasa jiwa dia lebih kepada kanak-kanak juga, dia ambil upah mengasuh anak jiran-jiran di rumah hinggalah 2 tahun yang lepas aku Minta dia stop sebab setiap hari aku takut bila asyik terbaca kat surat khabar kanak-kanak meninggal di rumah pengasuh, takut apa-apa jadi dia dipersalahkan. Kini aku sudah berkemampuan .

Dia memang senang berdikari, tapi apa-apa dia buat dia akan minta izin aku dulu. Dia tidak pernah menyusahkan, dia tak kisah walaupun tiada honeymoon ke luar negara sejak kami kawin, Port Dickson pon ok jer bagi dia. Tak pernah dia minta apa-apa hadiah mahal walaupun suaminya dah mampu. Kalau beli barang-barang mahal aku terpaksa beli senyap-senyap. Kalau tanya dia  harga tu mahal dia tak mau. Emas pun tidak pernah sekali pun dia minta sebelum ni, semua dia beli sendiri, simpan duit, main kutu dengan kawan-kawan . Dia pernah cakap dulu , dia akan minta bila suaminya benar-benar mampu. Walaupun mampu, aku ni pulak jenis kalau tak mintak , memang aku tak belikan. Semalam tu dia minta belikan emas bukan dia scam aku, itulah cara nak mintak sesuatu dari aku .. Aku jenis tak pandai nak offer.

Beberapa bulan lepas dia minta izin nak bawa anak saudara dia umur 7 tahun yang OKU dan sakit jantung berlubang tinggal bersama kami, “Pa, dia anak syurga, mungkin kat ‘sana’ dia pulak akan bantu kita nanti”. Aku izinkan dan sekarang anak saudara dia tu dah tinggal bersama kami dan mula bersekolah di sini dalam kelas khas. Muka dia nampak garang , sekali dia jegil mata, budak-budak semua tunduk, tapi hati dia cukup lembut.

Aku seorang lelaki , kadang-kadang aku lalai, diuji dengan harta, pangkat hingga aku terlupa pengorbanan seorang Isteri yang setia bersama aku dari aku tiada apa-apa. Terlalu banyak lagi pengorbanan dia pada Aku hingga sebesar-sebesar pengorbanan seorang Isteri . Dia yang melengkapi segala kelemahan aku selama ni . Bila tersedar… aku hanya tahu , Aku perlu bahagiakan dia hingga akhir hayat aku. Dia Satu-satunya bidadariku.

Orang hanya melihat fizikalnya hari ini , “Untungnya dia jadi Isteri Key, mesti nak apa pon boleh dapat”. Tapi orang tak tahu bagaimana berlikunya, airmata yang tumpah, pengorbanan yang dah dia lakukan sejak mengenali aku 14 tahun yang lalu .

Kepada suami, belajarlah hargai isteri masing-masing . Kepada isteri, Jangan lelah dengan kesukaran suami sekarang, sokong dan bantu mereka untuk bangkit.

-KEY-


Ibu Ni Kongsi Pengalaman Apa Yang Menimpa Anaknya Gara-gara Memasukkan Ais Kering Ke Dalam Mulut!

Benarlah orang kata malang tak berbau. Bila-bila masa sahaja boleh berlaku. Begitulah apa yang ingin dikongsikan oleh seorang ibu yang juga bertugas sebagai pembantu doktor di salah sebuah hospital pakar ini mengenai anaknya yang tercekik ais kering. Umumnya kisah-kisah sebegini memang jarang kita dengar.

Peristiwa terjadi pada pertengahan tahun ini dan untuk mengetahui apa yang berlaku, jom baca artikel penuh yang dikongsikan di fb milik puan Iza Rumaizah Manan.

Xtau la nk marah ke.. Nk tepuk dahi je.. Tp bende dh jd.. So.. Jd kn pengajaran.. Kite sebok dgn open house.. Die dgn kengkawan buat experiment.. Bajet saintis. Die xtau plak.. Ibu ni kalo marah.. Bole terkeluar ilmu saintis Ibu

INFO AIS KERING
AIS KERING @ DRY ICE di perbuat dr Karbon Dioksida yg di mampatkan menjadi pepejal.. Suhunye – 80 darjah celcius di bwh paras beku.. Di gune kan utk kekal kn kesejukan mcm eskrim or kek yg mudah cair.. Tp ade bahaye nye.. Kalo pegang bole Luke.. Kalo terkene air.. Die seperti ‘kepulan asap’.. Ha.. Ni yg nmpk menarik.. So.. Bebudak br nk up ni.. P gatai menerai.. Masok dlm mulut.. Bile ‘berasap’.. Nmpk la konon power.

Saat Cemas
Nasib Abg Xbaik aritu.. Mintak Ais Kering dr Pakcik Motor yg jual Eskrim.. Masok dlm mulut.. Main kejar² dgn kwn.. N TERCEKIK! Nasib baik sempat sampai kt Khemah mkn.. Muntah.. Ais Kering terkeluar n berasap.. Ibu dh panik.. Sbb tau BAHAYA! Muke Abg pucat lesi.. Mintak air.. Suara keluar xkeluar

‘Air.. Panas! Panas!’.. Sambil pegang tekak.. Abg makin lemah.. Atok dh menjerit suruh start kete.. Terus Atok dokong bwk masok kereta.. Ibu dh nk pitam.. Abg x berenti minom air.. Atok xlepas cucu nye.. Sampai klinik.. Abg dh nmpk releks.. Tp perit.. Doc ckp tekak dh LUKE! So Doc bg ubat gargle n ubat bengkak.. Doc ckp Abg ok.. Nasib baik x tertelan..

Alhamdulillah.. Tp hati Ibu still risau.. Lps beberape jam.. Suara Abg tenggelam timbul.. Tp nasib baik sekejap je

Hr ni Ibu bwk jumpe Doc Awal, ENT.. Ulser dr pangkal tekak sampai ke hujung tekak.. Sakit sampai nk minom air pn xbole.. Ermm.. Kene la bertahan sampai baik.. Makin kurus la Abg
Di sebab kn AIS KERING bole mengeluar ‘Asap²’.. So senang nk menarik perhatian budak² utk test.

Ais Kering Tidak Sama Dengan Ais Batu
Bile dh jd mcm ni kt Anak sendiri.. So.. Sy rase.. Sgt penting utk terangkan pd Anak².. Ais Kering Xsame mcm Ais Batu.. Rupenye ni bkn sekali Die dgn Kwn² letak Ais kering dlm mulut.. Cume kali ni x bernasib baik.. Dan nasib baik terjadi mase depan Family.. Kalo x.. Ya Allah.. Xbole nk ingat

Abg kate.. Mase kene tu.. Die xbole bercakap.. Die rase tekak tercekik.. Melekat.. Xbole nk bernafas.. Panas.. Tu Die mencari air.. Tp xsempat capai air.. Die muntah.. Ais kering dh keluar.. Br Die bole bersuara mintak air.